**OBRAZLOŽENJE**

**Godišnjeg izvještaja o izvršenju Proračuna Grada Šibenika**

**za 2019. godinu**

1. **OPĆI DIO**

Sadržaj polugodišnjeg izvještaja propisan je odredbama članka 4. Pravilnika o polugodišnjem i godišnjem izvještaju o izvršenju proračuna (NN br. 24/13, 102/17 i 01/20), te članka 108. Zakona o proračunu (NN br. 87/08, 136/12 i 15/15). Navedenim člankom utvrđeno je da godišnji izvještaj o izvršenju proračuna za prethodnu godinu mora sadržavati:

- opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije;

- posebni dio proračuna po organizacijskoj i programskoj klasifikaciji, te na razini odjeljka ekonomske klasifikacije;

- izvještaj o zaduživanju;

- izvještaj o korištenju proračunske zalihe;

- izvještaj o danim državnim jamstvima i izdacima po jamstvima;

- izvještaj o provedbi plana razvojnih programa;

- obrazloženje ostvarenja prihoda i primitaka, te rashoda i izdataka.

U skladu s navedenom zakonskom obvezom sačinjen je Godišnji izvještaj o izvršenju Proračuna Grada Šibenika za 2019. godinu koji obuhvaća prihode i rashode Grada Šibenika i svih proračunskih korisnika koji su uključeni u sustav Riznice.

U nastavku se daje obrazloženje ostvarenja prihoda i primitaka te izvršenja rashoda i izdataka u 2019. godini u odnosu na planirano II. Izmjenama i dopunama proračuna za 2019. godinu.

**PRIHODI I PRIMICI PRORAČUNA**

Prihodi i primici za 2019. godinu planirani su u iznosu od 289.400.000,00 kn, a ostvareni su u iznosu od 242.346.051,04 kn, odnosno 83,74% plana.

Analizirajući prihode po strukturi daje se sljedeće obrazloženje:

**A – PRIHODI POSLOVANJA**

Prihodi poslovanja su ostvareni u iznosu od 237.590.706,42 kn, odnosno 84,11% od ukupno planiranih prihoda, a sastoje se od sljedećih skupina:

**1. Prihodi od poreza** - ostvareni su u iznosu od 113.539.979,56 kn, odnosno 95,22% planiranih sredstava, a odnose se na:

- porez i prirez na dohodak - najznačajniji su u ovoj skupini poreza te čine 38,04% ukupnog ostvarenja prihoda poslovanja. S osnove mjera fiskalnog izravnanja ukupno je uplaćeno 4.475.329,00kn, a od dodatnog udjela u porezu na dohodak za preuzete decentralizirane funkcije školstva i vatrogastva ukupno je ostvareno 3.417.430,00 kn. Povrat poreza i prireza na dohodak po godišnjoj prijavi je iznosio 5.203.359,73 kn;

- porezi na imovinu (porez na kuće za odmor, porez na promet nekretnina) su ostvareni u iznosu od 19.221.684,90 kn što je 87,77% planiranih sredstava od čega se na prihod od poreza na promet nekretnina odnosi 17.983.914,30 kn, a na porez na kuće za odmor 1.237.770,60 kn;

- porezi na robu i usluge (porez na potrošnju alkoholnih i bezalkoholnih pića, porez na tvrtku) su ostvareni u iznosu od 3.934.730,92 kn, odnosno 94,31% od plana.

**2. Pomoći iz inozemstva i od subjekata unutar općeg proračuna** - ostvareni su u iznosu od 44.752.078,79 kn što je 54,00% planiranih sredstava, a odnose se na:

- pomoći od međunarodnih organizacija te institucija i tijela EU su ostvarene za sljedeće EU projekte: EU Direct, RetaiLink Urbact III, Vital cities, Euro youth medialab Erasmus, Rosie, Share i Step-up;

- pomoći proračunu iz drugih proračuna – najveći dio doznačenih sredstava se odnosi na kapitalne pomoći iz državnog proračuna za projekte: Hrvatski centar koralja Zlarin, uređenje plaže u Raslini i Brodarici, sanacija nerazvrstane ceste na Žirju, izgradnja sportskog parka na Zlarinu, sanacija uvale Koromašna na Žirju, sanacija šetnice na Kapriju, obnova gradskih zidina u Docu, sanacija Gradske vijećnice, sufinanciranje energetske obnove DV Šibenski tići i OŠ Juraj Šižgorić, Projekt pomoćnika u nastavi, sanacija kolnika u zaseoku Koštani te izgradnja dječjeg igrališta Mažurice.

- pomoći od izvanproračunskih korisnika – ostvarenje se odnosi na sredstva od naknade za upotrebu javnih cesta doznačene od Županijske uprave za ceste te pomoći od Hrvatskog zavoda za zapošljavanje za programe stručnog osposobljavanja i javne radove u Gradu Šibeniku i kod proračunskih korisnika.

- pomoći izravnanja za decentralizirane funkcije osnovnog školstva i vatrogastva - sredstva se doznačavaju sukladno važećoj Uredbi o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2019. godinu.

- pomoći proračunskim korisnicima iz proračuna koji im nije nadležan – doznačena su sredstva proračunskim korisnicima za brojne kulturne programe, predškolski odgoj i osnovno školstvo, a vrijednosno najznačajnija su za sufinanciranje Međunarodnoga dječjeg festivala, za arheološka istraživanja Muzeja grada Šibenika, za nabavu knjižne i neknjižne građe u Gradskoj knjižnici te za nabavu nastavne opreme i udžbenika u osnovnim školama.

- pomoći iz državnog proračuna temeljem prijenosa EU sredstava - doznačena su sredstva za Projekt pomoćnika u nastavi, Projekt prehrane u osnovnim školama, Projekt Krešimir pod Tvrđavom kulture, za projekte „Integrirani program valorizacije kulturne baštine u Danilu“, „Fortress Reinvented“ i „KULTajmo u Šibeniku“ pod Muzejom grada Šibenika te EU dio za Program javnih radova. Dio doznačenog predujma za revitalizaciju tvrđave sv. Ivan, projekt Centar Trokut, Hrvatski centar koralja Zlarin, projekt „Zajedno u bolje sutra“ te Erasmus je evidentiran kao prihod u visini nastalih troškova.

- prijenosi između proračunskih korisnika istog proračuna - odnose se na prijenose sredstava između Grada Šibenika i proračunskih korisnika kao međusobnih partnera na EU projektima Revitalizacije tvrđave sv. Ivan, Projektu pomoćnika u nastavi, Projektu prehrane djece u osnovnim školama te Projektu Krešimir Tvrđave kulture Šibenik.

Najmanje ostvarenje u ovoj skupini prihoda bilježi podskupina prihoda od pomoći iz državnog proračuna temeljem prijenosa EU sredstava sa ostvarenjem od 27,45% iz razloga što ostvarenje prihoda ovisi isključivo o fazi realizacije projekata koji se financiraju EU sredstvima, te se samim tim očekuje veće ostvarenje u 2020. godini.

Ostale podskupine prihoda su ostvarene na razini ili iznad razine planiranih sredstava.

**3. Prihodi od imovine** - ostvareni su u iznosu od 11.237.133,46 kn, što je 96,06% plana, a odnose se na:

- prihodi od financijske imovine - uključuju kamate na oročena sredstva i depozite po viđenju, prihode od zateznih kamata i prihode od pozitivnih tečajnih razlika. Vrijednosno najznačajniji u ovoj skupini prihoda su prihodi od zateznih kamata;

- prihodi od nefinancijske imovine - uključuju naknade za koncesije, prihode od zakupa i iznajmljivanja imovine (poslovni prostori, stambeni objekti, javne površine), naknadu za korištenje nefinancijske imovine (korištenje prostora elektrana, eksploatacija mineralnih sirovina, spomenička renta) te prihode od legalizacije. Vrijednosno najznačajniji su prihodi od zakupa i iznajmljivanja imovine koji čine 70,81% ukupnog ostvarenja ove podskupine te prihodi od naknada za koncesije koji čine 20,97% ove podskupine prihoda;

- prihodi od kamata na dane zajmove – ostvarenje se odnosi na kamate od povrata zajmova za stanove POS-a na Meterizama čije se uplate doznačavaju kvartalno od strane APN-a.

**4. Prihodi od upravnih i administrativnih pristojbi te prihodi po posebnim propisima i naknadama** **-** ostvareni su u iznosu od 60.335.924,73 kn, odnosno 100,16% plana, a uključuju:

- upravne i administrativne pristojbe (upravne i boravišne pristojbe, prihod od prodaje državnih biljega) su ostvarene u iznosu 2.798.046,83 kn, odnosno 94,53% planiranih sredstava;

- prihodi po posebnim propisima se odnose na prihode od vodnog doprinosa, sufinanciranje cijene usluga, participacije i slično (prihodi proračunskih korisnika – upisnine, ulaznice, pretplate, učenička kuhinja, produženi boravak…), naknade za korištenje zemljišta, naknada za pravo građenja, naknada vjetroelektrana za isporučenu energiju. Najveće ostvarenje u ovoj podskupini prihoda bilježe prihodi od upisa u dječje vrtiće, prihodi od prodaje ulaznica za posjet tvrđavama u sklopu Tvrđave kulture Šibenik, prihodi od naknada vjetroelektrana za isporučenu energiju te od naknada za pravo građenja;

- komunalni doprinosi i naknade bilježe ostvarenje od 39.059.582,63 kn, što je 102,27% planiranih sredstava, a vrijednosno najznačajniji u ovoj podskupini prihoda je prihod od komunalne naknade koji je ostvaren u iznosu od 27.116.427,18 kn.

**5. Prihodi od prodaje proizvoda i robe te pruženih usluga i prihodi od donacija** - ostvareni su u iznosu od 5.403.916,10 kn, odnosno 89,57% planiranih sredstava, a odnose se na:

- prihode od prodaje proizvoda i robe (suvenirnica na tvrđavi Barone i sv. Mihovil) te pruženih usluga (sponzorstva, najam prostora, članarine, servisi vatrogasnih aparata, vatrodojave…) su ostvareni u iznosu od 4.305.485,28 kn, odnosno 103,10% planiranih sredstava;

- donacije od pravnih i fizičkih osoba izvan opće države su ostvarene u iznosu od 1.098.430,82 kn, odnosno 59,15% plana od kojih su vrijednosno najznačajnije donacija od HPB d.d. za opremanje igrališta za djecu s posebnim potrebama na Šubićevcu, donacija igrala za dječje igralište uz sportski centar Ljubica od strane INA d.d. i tekuća donacija od HEP d.d. za organizaciju Svjetskog prvenstva u jedrenju u 2019. godini u iznosu od 150.000,00 kn. Također su doznačene donacije u ukupnom iznosu od 208.000,00 kn za organizaciju MDF-a u sklopu HNK u Šibeniku.

**6. Kazne, upravne mjere i ostali prihodi** - ostvareni su u iznosu od 2.321.673,78 kn, što je 96,70% plana. U strukturi navedenih prihoda vrijedno su najznačajnije kazne za prometne prekršaje čije ostvarenje iznosi 1.609.317,34 kn.

**B - PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine su ostvareni u iznosu od 2.922.148,89 kn, odnosno 57,65% od ukupno planiranih prihoda, a sastoje se od sljedećih skupina:

**1. Prihodi od prodaje neproizvedene imovine** - ostvareni su u ukupnom iznosu od 2.043.675,46 kn, a odnose se na:

- prihode od prodaje materijalne imovine (zemljišta) koji čine 68,39% ukupnog ostvarenja i vrijednosno su najznačajniji u ovoj skupini;

- prihode od prodaje nematerijalne imovine – ostvarena sredstva se odnose na sufinanciranje izrade UPU Podsolarsko od strane privatnog investitora.

**2. Prihodi od prodaje proizvedene dugotrajne imovine**- ostvareni su u iznosu od 878.473,43 kn, što je 76,79% od planiranih sredstava, a odnose se na:

- prihodi od prodaje građevinskih objekata (otkup stanova) su ujedno i vrijednosno najznačajniji u ovoj skupini prihoda s ukupnim ostvarenjem od 846.363,43 kn;

- prihodi od prodaje prijevoznih sredstava - ostvarenje od 32.110,00 kn se odnosi na prodano službeno vozilo Muzeja grada Šibenika i na prodano radno vozilo Javne vatrogasne postrojbe.

**C - PRIMICI OD FINANCIJSKE IMOVINE I ZADUŽIVANJA**

Primici od financijske imovine i zaduživanja su ostvareni u iznosu od 1.833.195,73 kn, odnosno 98,82% od ukupno planiranih primitaka, a uključuju povrat glavnice zajmova za stanove POS-a na Meterizama u iznosu od 238.362,82 kn, konačnu otplatu sredstava za kredit Otoka mladosti u sklopu projekta Obonjan u iznosu od 1.094.832,91 kn, te povrat kredita po Ugovoru o osiguranju jamčevine od strane HNK Šibenik s.d.d. u iznosu od 500.000,00 kn.

**RASHODI I IZDACI PRORAČUNA**

Rashodi i izdaci proračuna planirani su u iznosu od 285.400.000,00 kn, a izvršeni su u iznosu od 256.777.109,61 kn, odnosno 89,97% plana.

**A - Rashodi poslovanja**

Rashodi poslovanja (3) su ostvareni u iznosu od 189.445.613,32 kn, što je 93,34% planiranih sredstava.

Najveću stavku čine materijalni rashodi (32) u iznosu od 82.535.641,02 kn, što je 94,85% ostvarenja u odnosu na plan. U grupi materijalnih rashoda najveće stavke su rashodi za usluge i to: rashodi za usluge tekućeg i investicijskog održavanja (14.585.016,65 kn), komunalne usluge (11.978.21,52 kn) te intelektualne usluge (7.759.495,21 kn).

Sljedeća skupina rashoda poslovanja su rashodi za zaposlene (31) s ostvarenjem od 62.140.429,50 kn, odnosno 96,28 % godišnjeg plana 2019. godine. Ovu skupinu rashoda čine plaće za redovan rad, prekovremeni rad, posebni uvjeti rada, doprinosi za obvezna osiguranja te ostali rashode za zaposlene.

Ostali rashodi (38) obuhvaćaju kapitalne pomoći, tekuće donacije neprofitnim organizacijama, udrugama i političkim strankama, sportskim i kulturnim društvima te naknade šteta pravnim i fizičkim osobama temeljem sudskih presuda i nagodbi. Ukupno su izvršeni u iznosu od 28.323.487,42 kn, odnosno 87,08% u odnosu na godišnji plan.

Pomoći dane u inozemstvu i unutar opće države (36) su ostvarene u iznosu od 6.066.526,35 kn, odnosno 76,76% u odnosu na plan, a najvećim dijelom odnose se na materijalne troškove mjesnih odbora i gradskih četvrti, tekuće prijenose između proračunskih korisnika istog proračuna temeljem prijenosa EU sredstava za partnere na projektu Revitalizacije tvrđave sv. Ivan, projekt Pomoćnika u nastavi te sufinanciranje dislociranog Studija energetike, prijenos po Sporazumu o međusobnim pravima i obvezama s APN-om za sufinanciranje kupnje 7 POS stanova na Šubićevcu.

Naknade građanima i kućanstvima na temelju osiguranja i druge naknade (37) ostvareni su u iznosu od 4.240.228,74 kn, odnosno 95,72% u odnosu na godišnji plan, a odnose se prvenstveno na sve naknade u sklopu socijalnog programa.

Rashodi za subvencije (35) ostvareni su u ukupnom iznosu od 4.114.731,45 kn, što je 96,89% u odnosu na plan, a odnose na subvencije javnog prijevoza, shutlle prijevoz putnika prema zračnim lukama u Zadru i Splitu u sklopu projekta Step up te za društvo Podi d.o.o.

Financijski rashodi (34) iz ove skupine rashoda su ostvareni u iznosu od 2.024.568,84 kn, što je 88,25% u odnosu na plan, a odnose se na kamate na primljene kredite, zatezne kamate, bankarske usluge i usluge platnog prometa.

**B - Rashodi za nabavu nefinancijske imovine**

Rashodi za nabavu nefinancijske imovine (4) su izvršeni u iznosu od 63.171.436,39 kn, što je 80,70% u odnosu na plan.

Najveću stavku u ovoj skupini čine rashodi za nabavu proizvedene dugotrajne imovine (42), a izvršeni su u iznosu od 35.604.272,17 kn, odnosno 88,64% u odnosu na plan.

Najznačajniji projekti u okviru ove skupine su izgradnja Centra za nove tehnologije „Trokut“, projekt Ponovno osmišljena tvrđava - Fortress Reinvented, rekonstrukcija i dogradnja nogostupa na području grada – uređenje Ulice kralja Zvonimira, kapitalna ulaganja u škole (knjige, računalna oprema i školski namještaj), uređenje dječjih i sportskih igrališta, uređenje Trga Medulić, nabava knjiga u Gradskoj knjižnici, uređenje plaže u Raslini, izgradnja prometnice u Konjevratima, prezentacijski centar Danilo, zaštitne ograde i stupići, uređenje pristupnih i protupožarnih puteva oko gradskoga groblja Kvanj, projekt obnove uljare na otoku Kapriju, ulaganje u računalnu opremu, uređenje gradske plaže Brodarica, uređenje okoliša DV Kućica te sanacija Dolačkog bedema.

Sljedeći u ovoj skupini su rashodi za dodatna ulaganja na nefinancijskoj imovini (45) koji su izvršeni u iznosu od 19.759.905,85 kn, odnosno 88,75 % u odnosu na plan.

Navedeni iznos najvećim dijelom je utrošen za ulaganja u energetsku obnovu OŠ J. Šižgorić, rekonstrukciju bivšeg kina Odeon - V. faza, uređenje dječjeg vrtića Veslo u Zatonu, obnovu DV Vidici, dodatna ulaganja u sportske objekte, sanaciju Gradske vijećnice, dodatna ulaganja u gradsku imovinu te kapitalna ulaganja u škole.

Rashodi za nabavu neproizvedene imovine (41) izvršeni su u iznosu od 7.807.158,37 kn, što je 49,27% plana, a navedeni iznos najvećim dijelom je utrošen za ulaganje u tuđu imovinu – projekt Revitalizacije tvrđave sv. Ivan, deposedaciju i izvlaštenje zemljišta, ulaganje u računalne programe, tehničku dokumentaciju za prometnice i javne površine, razvojnu strategiju urbanog područja, geodetske podloge te energetske preglede javne rasvjete.

**C - Izdaci za financijsku imovinu i otplate zajmova**

Ovi izdaci (5) izvršeni su u iznosu od 4.160.059,90 kn, odnosno 99,95% u odnosu na plan.

Izdaci se odnose na otplatu glavnice po kreditu ZABA-e za TEF i ostale kapitalne projekte, otplatu zajma Ministarstva financija za izgradnju Centra za gospodarenje otpadom Bikarac I. faza, otplatu zajma po Ugovoru o faktoringu, otplatu financijskog leasinga Muzeja grada Šibenika, pozajmicu Tvrđave kulture tvrtki Fortifikacije d.o.o. te pozajmicu TEF-u d.d., sukladno sklopljenom Ugovoru o zajmu i sporazumu radi osiguranja novčane tražbine prijenosom vlasništva (KLASA: 942-01/19-01/60, URBROJ: 2182/01-07-19-3).

1. **POSEBNI DIO**

**REALIZACIJA PRORAČUNA PO PROGRAMIMA U 2019. GODINI**

U nastavku se daje obrazloženje izvršenja programa Proračuna po razdjelima:

**RAZDJEL: TAJNIŠTVO GRADA**

|  |  |
| --- | --- |
| **Razdjel: 001 TAJNIŠTVO GRADA**  **Glava: 00101 TAJNIŠTVO GRADA** | |
| **NAZIV PROGRAMA** | **1000 JAVNA UPRAVA I ADMINISTRACIJA** |
| Funkcijska oznaka | 0111 Izvršna i zakonodavna tijela |
| Regulatorni okvir | Zakon o lokalnoj i područnoj (regionalnoj) samoupravi - čl. 31.  Odluka o naknadama članovima Gradskog vijeća Grada Šibenika i članovima radnih tijela Gradskog vijeća Grada Šibenika ("Službeni glasnik Grada Šibenika" br. 5/10)  Odluka o priznanjima Grada Šibenika  Zakon o financiranju političkih aktivnosti, izborne promidžbe i referenduma  Odluka o financiranju političkih stranaka i nezavisnih članova u Gradskom vijeću Grada Šibenika ("Službeni glasnik Grada Šibenika" br. 2/09)  Ustavni zakon o pravima nacionalnih manjina – čl. 28 |
| Opis programa | A100001 Rad predstavničkih i izvršnih tijela Grada  Šibenika A100002 Nagrade i priznanja  A100003 Tekuće donacije političkim strankama  A100004 Vijeća nacionalnih manjina |
| Ciljevi programa | Vijećnici Gradskog vijeća Grada Šibenika imaju pravo na mjesečnu naknadu u Gradskom vijeću u visini: a) predsjednik Gradskog vijeća - 2.160,00 kn, b) potpredsjednik Gradskog vijeća - 1.910,00 kn, c) član Gradskog vijeća- 1.270,00 kn.  Nagrada za životno djelo Grada Šibenika sastoji se od diplome i novčanog iznosa, u visini trostruke prosječne plaće ostvarene u prethodnom tromjesečju u Republici Hrvatskoj. Nagrada Grada Šibenika, kada se dodjeljuje građanima, sastoji se od diplome i novčanog iznosa u visini jedne prosječne plaće ostvarene u prethodnom tromjesečju u Republici Hrvatskoj. Nagrada Grada Šibenika, kada se dodjeljuje pravnim osobama, sastoji se od diplome. Priznanje počasnog građanina Grada Šibenika sastoji se od povelje i upisuje se u posebnu spomen knjigu Grada Šibenika.  Odredbe Zakona o financiranju političkih aktivnosti, izborne promidžbe i referenduma primjenjuju se na redovito godišnje financiranje političkih stranaka, nezavisnih vijećnika te na financiranje izborne promidžbe političkih stranaka, neovisnih lista odnosno lista grupe birača i kandidata na izborima za gradonačelnika i njegovog zamjenike te za članove predstavničkih tijela jedinica samouprave.  Jedinice samouprave osiguravaju sredstva za rad vijeća nacionalnih manjina, uključujući sredstva za obavljanje administrativnih poslova za njihove potrebe, a mogu osigurati i sredstva za provođenje određenih aktivnosti utvrđenih programom rada vijeća nacionalne manjine. |
| Planirana sredstva za provedbu | 1.404.000,00 kn |
| Izvršena sredstva za provedbu | 1.391.755,32 kn |
| Pokazatelj rezultata | Izvršene odredbe Zakona i gore navedene odluke te dodijeljene Nagrade Grada Šibenika. |
| Obrazloženje | Član predstavničkog tijela ima pravo na naknadu u skladu s odlukom predstavničkog tijela.  Financiranjem političkog djelovanja se smatra stjecanje financijskih sredstava te primanje usluga ili primanje proizvoda bez obveze plaćanja, u svrhu potpore i promicanja političkog djelovanja političkih stranaka, nezavisnih vijećnika, neovisnih lista odnosno lista grupe birača i kandidata te trošenje financijskih sredstava odnosno korištenje proizvoda i usluga za političko djelovanje, u skladu s gore navedenim Zakonom. |
| **NAZIV PROGRAMA** | **1001 MJESNA SAMOUPRAVA** |
| Funkcijska oznaka | 0111 Izvršna i zakonodavna tijela |
| Regulatorni okvir | Zakon o lokalnoj i područnoj (regionalnoj) samoupravi  Statut Grada Šibenika  Mjere Hrvatskog zavoda za zapošljavanje |
| Opis programa | A100101 Donacije mjesnim odborima  T100103 Program javnih radova |
| Ciljevi programa | Cilj ovog programa je vođenje brige o uređenju područja mjesnog odbora, provođenjem manjih komunalnih akcija kojima se poboljšava komunalni standard građana na području mjesnog odbora, vođenju brige o poboljšavanju zadovoljavanja lokalnih potreba građana u oblasti zdravstva, socijalne skrbi, kulture, športa i drugih lokalnih potreba. |
| Planirana sredstva za provedbu | 503.000,00 kn |
| Izvršena sredstva za provedbu | 501.093,25 kn |
| Pokazatelj rezultata | Rezultat zadanog cilja unutar ove aktivnosti ostvaren je kroz aktivnu  suradnju gradskih upravnih tijela i mjesne samouprave koristeći između ostalog mjeru javnih radova HZZ-a. |
| Obrazloženje | Odobrena sredstva raspoređuju se mjesnim odborima i gradskim četvrtima Grada Šibenika za rashode poslovanja u jednakom iznosu od 4.400,00 kn. U 2019. godini je bilo 10 osoba zaposlenih na mjerama Javnih radova. |
| **Razdjel: 001 TAJNIŠTVO GRADA**  **Glava: 00102 URED GRADONAČELNIKA** | |
| **NAZIV PROGRAMA** | **1002 MEĐUDRŽAVNA I MEĐUGRADSKA SURADNJA** |
| Funkcijska oznaka | 0111 Izvršna i zakonodavna tijela |
| Regulatorni okvir | Zakon o lokalnoj i područnoj (regionalnoj) samoupravi  Zakon o proračunu  Statut Grada Šibenika - Članci 12. i 13. ("Službeni glasnik Grada Šibenika" br. 8/10, 5/12, 2/13 i 2/18) |
| Opis programa | A100201 Međugradska i međudržavna suradnja |
| Ciljevi programa | Sporazumima o prijateljstvu i suradnji koji su sklopljeni između Grada Šibenika i drugih hrvatskih i inozemnih gradova cilj je promicanje suradnje na području kulture, znanosti, tehnologije, sporta, glazbe, a sve u korist jačanja međusobnih prijateljskih veza na obostranu dobrobit građana. Grad Šibenik je sporazume o prijateljstvu i suradnji potpisao sa osam inozemnih i tri hrvatska grada - francuskim gradom Voironom, njemačkim okrugom Herfordom, talijanskim gradovima Bassano del Grappa, San Benedetto del Tronto, Civitanova Marche i Muggia. Proteklih godina Grad Šibenik vrlo dobro surađuje i s mađarskim Veszpremom te sa slovačkim gradom Humenne. Dinamična je suradnja i s hrvatskim gradovima prijateljima – Vukovarom, Sinjom i Trogirom. |
| Planirana sredstva za provedbu | 148.000,00 kn |
| Izvršena sredstva za provedbu | 141.903,12 kn |
| Pokazatelj rezultata | Brojne kulturne, obrazovne i sportske aktivnosti realizirane posredstvom kulturnih i obrazovnih ustanova u gradu Šibeniku, a temeljem uspješne suradnje s prijateljskim gradovima. |
| Obrazloženje | Ostvareni su rezultati razvoja i unapređenja suradnje s jedinicama lokalne i regionalne samouprave u Hrvatskoj i drugim državama u okviru samoupravnog djelokruga Grada, a radi jačanja gospodarskih, kulturnih i sportskih veza te promicanja gradskih razvojnih mogućnosti u Hrvatskoj i inozemstvu. Uz gradove s kojima je suradnja poprimila i službenu dimenziju, Šibenik ostvaruje i dodatne kontakte u 2019. godini. Grad se na poziv Konzulata RH u Milanu, a u povodu obilježavanja Dana državnosti Republike Hrvatske, predstavio i u toj talijanskoj metropoli. Također, izaslanstvo Grada Šibenika posjetilo je Skopje i uz brojne susrete s makedonskim dužnosnicima sudjelovalo na predstavljanju Šibenika u povodu Dana neovisnosti RH.  Međudržavna suradnja razvija se posredstvom veleposlanstava stranih zemalja u Republici Hrvatskoj, a Grad Šibenik je organizirao niz primanja za njihove predstavnike. |
| **NAZIV PROGRAMA** | **1003 PROMIDŽBA I INFORMIRANJE** |
| Funkcijska oznaka | 0111 Izvršna i zakonodavna tijela |
| Regulatorni okvir | Zakon o lokalnoj i područnoj (regionalnoj) samoupravi  Statut Grada Šibenika  Zakon o pravu na pristup informacijama |
| Opis programa | A100301 Održavanje Internet stranice Grada Šibenika  A100302 Program radiotelevizijskih emitiranja – javni interes u informiranju  A 100303 Program za tiskovna glasila i portale – javni interes u informiranju  A 100304 Pružanje usluga odnosa s javnošću |
| Ciljevi programa | Cilj ovog programa je upoznavanje građana s obavljanjem poslova iz samoupravnog djelokruga Grada, javnom djelatnosti gradske uprave te s najvažnijim projektima i programima Grada Šibenika koji se financiraju iz Proračuna. Posredstvom lokanih elektronskih medija i tiska te radija i televizije ostvaruje se mogućnost informiranja građana o radu predstavničkog tijela, kao i dužnosnika Grada. Informacije se plasiraju i posredstvom službene internetske stranice Grada Šibenika te se izrađuju promotivni materijali o programima i manifestacijama koje se financiraju proračunskim sredstvima. Aktivnostima ovog programa ispunjene su i obveze Grada kao jedinice lokalne samouprave utvrđene Zakonom o pravu na pristup informacijama (“Narodne novine” broj 25/13 i 85/15). |
| Planirana sredstva za provedbu | 520.000,00 kn |
| Izvršena sredstva za provedbu | 446.514,82 kn |
| Pokazatelj rezultata | Rezultat zadanog cilja unutar ove aktivnosti ostvaren je kroz aktivnu suradnju s medijima, a radi što potpunijeg i kvalitetnijeg informiranja građana. |
| Obrazloženje | Sredstva za namjenu promidžbe i informiranja raspoređuju se korisnicima posredstvom Javnog poziva. U 2019. godini sredstva su raspoređena u cijelosti, a ostvarila su ih, kroz aktivnost Programa radiotelevizijskih emitiranja, četiri medija - dva radija te dvije televizije lokalnog karaktera.  Kroz aktivnost Programa za tiskovna glasila i portale – javni interes u informiranju suradnja je realizirana sa 6 elektroničkih medija i jednom tiskovinom.  Uz redovno održavanje službene internet stranice Grada Šibenika, u 2019.godini sklopljen je i ugovor za redizajn internet stranice, što je bilo nužno zbog ostvarenja mogućnosti primjene online aplikacija za građane. Cilj službene internet stranice je pojačati vidljivost informacija bitnih za građane i pojednostavniti korištenje pojedinih usluga iz djelokruga upravnih odjela Grada.  Odabir agencije za pružanje usluge za odnose s javnošću provodi se postupkom jednostavne nabave. Tendencija je kontinuirano razvijati modele komunikacije s građanima te razvijati osjetljivost za svakodnevne potrebe stanovništva. |

**RAZDJEL: UPRAVNI ODJEL ZA FINANCIJE**

**Glava 00201 – Financije**

U okviru ove glave financira se Program - Poslovanje gradske uprave s ukupnim izvršenjem od 45.104.394,71 kn, odnosno 88,63% od godišnjeg plana.

Cilj Programa je osigurati redovno poslovanje tijela gradske uprave, financirati sve rashode po načelu ekonomičnosti, u skladu s propisima i internim aktima, koji uređuju način korištenja proračunskih sredstava, voditi računa o ažurnosti računovodstveno-financijskih dokumenata uz redovno podmirenje nastalih obveza. Tijekom 2019. godine redovito su se podmirivale sve financijske obveze prema zaposlenicima gradske uprave, prema bankama i dobavljačima te prema korisnicima proračuna.

U sklopu ovog Programa planirani su troškovi rashoda za zaposlene, materijalni i financijski rashodi, kupnja uredske opreme, otplate primljenih kredita i zajmova, tiskanje službenoga glasila, tekuća zaliha, blagdanske dekoracije, subvencije javnog prijevoza i prijevoza umirovljenika, djece, udovica i roditelja poginulih branitelja, obveze po sporazumu sa SAB-om, ulaganja u računalne programe, održavanje izbora za mjesnu samoupravu, sufinanciranje razvoja civilne zaštite, sufinanciranje izgradnje komunalne lučice Vrnaža, sufinanciranje izgradnje podzemne garaže – Poljana, bežična gradska mreža i videonadzor i sufinanciranje usluge stacioniranja tegljača za usluge lučkog tegljenja (nositelj projekta je Lučka uprava Šibenik, a iznos sufinanciranja od strane Grada Šibenika iznosi 6,67 %).

Značajnija odstupanja od plana bilježimo na sljedećim aktivnostima i projektima:

- Aktivnost redovno poslovanje gradske uprave - obuhvaća aktivnosti vezane uz izvršenje obveza za zaposlene, materijalne i financijske rashode za sve upravne odjele, rashode za nabavu nefinancijske imovine te otplatu glavnice primljenih kredita i zajmova. Kako su sredstva planirana za rashode za zaposlene izvršena u iznosu manjem od planiranog, tako su ista dijelom preraspodijeljena Odlukom Gradonačelnika o preraspodjeli sredstava između proračunskih stavki (KLASA: 400-06/19-01/57, URBROJ: 2182/01-06-19-3) na podskupine 323, 324, 329 i 422 koje su ostvarene u iznosu većem od planiranog;

- Aktivnost Tekuća zaliha - u izvještajnom razdoblju ostvarenje iznosi 30.185,00 kn ili 30,19% od godišnjeg plana, a ovisi o visini nepredviđenih rashoda koje nije bilo moguće planirati. Pregled korištenja proračunske zalihe se nalazi u Izvještaju o korištenju proračunske zalihe;

- Blagdanske dekoracije Grada Šibenika – izvršenje je veće u odnosu plan, odnosno indeks ostvarenja je 105,09%, jer su sredstva također preraspodijeljena s rashoda za zaposlene navedenom Odlukom Gradonačelnika o preraspodjeli sredstava između proračunskih stavki;

- Kapitalni projekt Izgradnja podzemne garaže – Poljana – ukupno izvršenje iznosi 9.712.198,15 kn, odnosno 73,72% plana, a u skladu je sa zahtjevima za prijenos sredstava tvrtke Gradski parking d.o.o. prema Gradu Šibeniku, jer se radi o sufinanciranju gdje su investitorska prava Ugovorom o međusobnim odnosima pri izgradnji infrastrukture javne garaže u Šibeniku prenesena na investitora – nositelja prava građenja - tvrtku Gradski parking d.o.o. Šibenik.

Ostale aktivnosti i projekti unutar ove Glave su izvršena u skladu s planiranim sredstvima.

**Glava 00202 – Javna vatrogasna postrojba i DVD**

U okviru ove glave financira se Program - Protupožarna zaštita ljudi i imovine za koji je ukupno utrošeno 13.796.490,19 kn, odnosno 99,43% planiranih sredstava, a odnosi se na financiranje JVP-a i DVD-a. Iz sredstava pomoći izravnanja i iz dodatnog udjela poreza na dohodak ukupno je ostvareno 7.604.403,00 kn za financiranje javne vatrogasne postrojbe, dok je razlika financirana iz sredstava proračuna te vlastitih prihoda postrojbe. Cilj programa se odnosi na sudjelovanje u provođenju preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom, pružanja tehničke pomoći u nezgodama i opasnim situacijama, zatim provođenje mjera zaštite od požara i obnavljanje i nabava vatrogasne opreme. Javna vatrogasna postrojba grada Šibenika je u 2019. godini ostvarila 99,32% ukupno planiranog financijskog plana, a značajnija odstupanja u odnosu na plan su na podskupini 322 – rashodi za materijal i energiju zbog ostvarenih donacija koje se sukladno važećem Zakonu o proračunu mogu izvršavati do visine uplaćenih sredstava.

**RAZDJEL: UPRAVNI ODJEL ZA DRUŠTVENE DJELATNOSTI**

**Glava 00301 – Društvene djelatnosti**

Ukupno izvršenje je 111.551.205,10 kn, odnosno 95.34% u odnosu na plan. U nastavku se daje obrazloženje izvršenja:

**Program 1006 Šibensko kulturno ljeto -** ostvaren je u ukupnom iznosu od 788.750,00 kn s ukupnim indeksom ostvarenja od 100,73%, a u skladu s realizacijom kulturnih programa Šibenskog kulturnog ljeta 2019. godine i aktivnosti Svibanjske glazbene večeri kojima se promiče kultura suvremenog i tradicionalnog izričaja renomiranih umjetnika na atraktivnim lokacijama u gradu, obogaćivanje kulturne i turističke promidžbe grada i privlačenje domaće, a posebno strane publike na atraktivne prostore tvrđava Barone i sv. Mihovila zbog revitalizacije istih. Tradicionalno su Galerija sv. Krševana i Glazbena škola Ivana Lukačića organizirale Svibanjske glazbene večeri - festival klasične glazbe, a tradicionalno je održan i 59. Međunarodni dječji festival. Glazbeni program na Ljetnoj pozornici tvrđave sv. Mihovila započeo je 6. lipnja koncertom Psihomodo Popa i nastavio se nizom kvalitetnih koncerata od kojih svakako treba izdvojiti koncerte: Michaela Kiwanuke, Tonija Cetinskog, Jacoba Colliera, Zorana Predina, Ane Oxe, Bože Vreće, Mateja Meštrovića, Petra Graše i The Strangles.

Već petu godinu za redom na tvrđavi Barone održavaju se filmske večeri ,,Srijedom po svijetu“i bogat glazbeni program ponedjeljkom pod nazivom Strana B.

Šibensko kulturno ljeto u cjelini je bilo izuzetno bogato nizom programa u staroj gradskoj jezgri, među kojima se izdvajaju: 22. večeri Dalmatinske šansone na Trgu Republike Hrvatske; Klapske večeri četvrtkom, Orguljaška ljetna škola; "Light is life" kojim je obilježeno 124 godine otkad je grad dobio javnu rasvjetu na izmjeničnu struju, Croatian travel festival; Festival alternativne ljevice Šibenik te ostali mnogobrojni glazbeni festivali poput: Off Jazz&Blues Festival, Šibenski Dance festival, Orguljaška ljetna škola, Supertoon-Međunarodni festival animacije, Regius9 i Kulturaljka 2019, Tune, Blast fest, TLM festival, Kanal Fest, Ljetuj na Martinskoj, manifestacija ,,Sajam u srednjovjekovnom Šibeniku“ koja je održana od 6. do 8. rujna 2019. godine. Koncertna sezona na sv. Mihovilu zatvorena je 27. rujna izvedbom Carmine Burane kojom je ŠPD Kolo proslavilo 120 godina postojanja. U suradnji s našim javnim ustanovama u kulturi obilježene su i manifestacije Noć muzeja, Noć knjige, Međunarodni dan muzeja i Noć kazališta.

**PROGRAM 1007 TRADICIONALNI DANI I OBLJETNICE -** ostvaren je u ukupnom iznosu od 2.035.947,74 kn s ukupnim indeksom ostvarenja od 101,49%, a u skladu s realizacijom programa kojima se obilježavaju značajni datumi iz povijesti grada, zaslužnih povijesnih ličnosti, isticanja stvaralačke motivacije za status uspješnog i zaslužnog građana grada; a sve s ciljem očuvanja tradicije, organiziranog djelovanja udruga građana i stvaranje blagdanskog i obljetničkog ugođaja i raspoloženja. U 2019. godini Grad Šibenik, uz pomoć svojih partnera, obilježio je Dan Grada, adventska događanja – «Božićne čarolije»; „Adventura 2019.“ i doček Nove godine, Rujanski ratni podvig, pokladne svečanosti, manifestaciju osvjetljavanja podmorja šibenske luke „Light is life“. Osim navedenog, na poziciji se osiguravaju sredstva za snimanje filmova i financiranje aktivnosti Društva Šibenčana u Zagrebu. Posebno ističemo tradicionalni bogat Božićno – novogodišnji program Adventura 2019. Program Adventura 2019. je započeo 6. prosinca 2019. godine koncertom Ede Maajke u Perivoju Roberta Visianija i otvorenjem klizališta na Trgu Ivana Gorana Kovačića. Tijekom prosinca u gradu je održan cijeli niz koncerata koji je završen novogodišnjim koncertima na tri pozornice. Na glavnoj pozornici na Trgu Republike Hrvatske nastupili su Stereo MC's i Sassja, u Perivoju Roberta Visianija okupljene je zabavljao Neno Belan i Fiumensi te Cubismo, dok je Mala loža bila predviđena za elektroničku glazbu te je ondje posjetitelje zabavljao DJ Kristijan Molnar. Šibenska Adventura zaključena je 1. siječnja 2020. koncertom "ABBA real tribute" u Perivoju Roberta Visianija.

**Program 1008 Ostali kulturni programi -** ostvaren je u ukupnom iznosu od 3.350.163,59 kns ukupnimindeksom ostvarenja od 91,53% sukladno dinamici izvršenih aktivnosti u okviru navedenog programa. S ciljem razvijanja kulturnog amaterskog stvaralaštva kod mladih i starijih osoba, njegovanja nacionalne kulturne i glazbene baštine i upoznavanja s kulturnim postignućima drugih naroda, te poticanja udruživanja građana za organizirano djelovanje u područjima kulture i umjetnosti, a na temelju prijava na javni poziv za programe javnih potreba u kulturi, Grad Šibenik osigurava sredstva za različite programe u kulturi, aktivnosti građana u udrugama u području kulture i umjetnosti (glazbe, orkestri, zborsko pjevanje, festivali, plesno-scenske aktivnosti, izložbe, revije i tribine, filmska djelatnost i slične kulturne manifestacije). U 2019. godini financijska potpora je osigurana za rad 41 udruge iz područja kulture, te se aktivnost koja se realizira unutar navedenog programa: **Aktivnost 100801 Izdaci za kulturne udruge** izvršila u iznosu od 540.000,00 kn, s indeksom ostvarenja od 100,00%. Osim navedenog, na poziciji Ostali kulturni programi osiguravaju se i sredstva za **Kapitalni projekt 100806** **Rekonstrukcija bivšeg kina Odeon** - za rekonstrukciju bivšeg kina Odeon u višenamjensku dvoranu koja je u 2019. godini realizirana u iznosu od 2.810.163,59 kn s indeksom ostvarenja od 90,07% sukladno izvršenim radovima na rekonstrukciji dvorane, a prema dinamičkom planu koji se nastavlja i u 2020. godini.

**Program 1009 Održavanje spomenika kulture -** ostvaren je u ukupnom iznosu od 1.357.541,38 kn s indeksom ostvarenja od 53,72%. Cilj programa je pomoć u obnovi i investicijskom održavanju spomenika kulture, financiranje aktivnosti koje provodi Konzervatorski odjel za zaštitu kulturne i spomeničke baštine, te očuvanje vrijednih spomeničkih i sakralnih objekata za buduće generacije, te predstavljanje istih domaćim i stranim posjetiteljima. Odstupanje od planiranog izvršenja se ponajviše odnosi na stavku **Kapitalni projekt 100915 Sanacija gradske vijećnice** s indeksom ostvarenja od 47,93%zbog nove procjene radova na obnovi koja će biti okončana u 2020. godini. Ostale stavke u okviru ovog programa su: **Tekući projekt 100909 Sanacija** **spomenika kulture** s indeksom ostvarenja od 61,88% zbog toga što planirani radovi na rekonstrukciji portala u ulici Nikole Tavelića nisu dovršeni u 2019. godini, već se realizacija očekuje u 2020. godini te **Kapitalni projekt 100910 Pomoć crkvenim objektima** s indeksom ostvarenjaod 60,00% zbog smanjenja opsega aktivnosti na navedenom programu i Kapitalni projekt **100916 Sanacija Dolačkog bedema** s indeksom ostvarenja od 81,95% za koju je okončana situacija realizirana s manjim iznosom od planiranog.

**Program 1010 Program socijalne pomoći -** ostvaren je u ukupnom iznosu od 3.615.970,35 kn sindeksom ostvarenja od 94,96 %. Utvrđivanje prava, načina financiranja i raspodjele pomoći socijalno ugroženim, starijim i nemoćnim osobama, uključivanje humanitarnih organizacija i udruga građana za brigu o socijalno ugroženima, te ublažavanje poteškoća u rješavanju svakodnevnih osnovnih životnih potreba osnovni su ciljevi ovog programa. Veća odstupanja od planiranih sredstava odnose se na:

**Aktivnost 101001 Izravna pomoć korisnicima** - Pomoć za podmirenje troškovaogrjeva s indeksom ostvarenja 78,22% zbog revidiranja predmeta korisnika i broja zahtjeva u navedene svrhe, a sve u skladu s kriterijima Zakona o socijalnoj skrbi. Odredbama članka 43. Zakona o socijalnoj skrbi utvrđeno je da se samcu ili kućanstvu korisniku zajamčene minimalne naknade koji se grije na drva priznaje pravo na troškove ogrjeva na način da mu se jednom godišnje osigura 3 m3 drva ili odobri novčani iznos za podmirenje tog troška u visini koju odlukom odredi nadležna jedinica područne (regionalne) samouprave. U 2019. godini pravo na podmirenje troškova ogrjeva ostvarilo je 247 korisnika.

**Aktivnost 1101002 Posredna pomoć korisnicima** realizirana je s indeksom ostvarenja od 99,08%, a u okviru koje se ostvaruju sljedeća prava u sustavu socijalne skrbi:

**1. Pomoć za podmirenje troškova stanovanja** s indeksom ostvarenja od 96,75% zbog revidiranja predmeta korisnika i broja zahtjeva u navedene svrhe, a sve u skladu s kriterijima Zakona o socijalnoj skrbi. Pomoć za podmirenje troškova stanovanja uključuje dva oblika pomoći:

\***Pravo na naknadu za troškove stanovanja** - priznaje se korisnicima zajamčene minimalne naknade sukladno odredbama Zakona o socijalnoj skrbi i odredbama Odluke o socijalnoj skrbi i drugim socijalnim pravima građana Grada Šibenika (“Službeni glasnik grada Šibenika” 8/15), te

\* **Pomoć za podmirenje troškova slobodno ugovorene najamnine** – priznaje se građanima koji stanuju u statusu podstanara kod druge fizičke osobe i koji svoj status dokazuju ugovorom o najmu stana. Pomoć mogu ostvariti građani koji nakon što podmire slobodno ugovorenu najamninu ostanu bez dovoljno sredstava za podmirenje osnovnih životnih potreba.

U 2019. godini navedena prava ostvarila su 243 korisnika.

**2. Pomoć osobama s mentalnom retardacijom - izvaninstitucionalno zbrinjavanje djece i mladih** s indeksom ostvarenja 100,00%. U okviru navedene aktivnosti Grad pruža potporu projektima u svrhu poboljšavanja usluga socijalne skrbi na području grada Šibenika kroz deinstitucionalizaciju i reintegraciju u obitelj i lokalnu zajednicu osoba s posebnim potrebama, a partneri su Udruga Kamenčići i Centar za socijalnu inkluziju. U 2019. godini 74 korisnika je koristilo usluge ove vrste programa.

**3. Pomaganje u prevladavanju posebnih teškoća** s indeksom ostvarenja 99,02%.

Jednokratna novčana pomoć može se odobriti samcu ili kućanstvu koji ispunjavaju uvjete prihoda i socijalni uvjet iz članka 12. Odluke o socijalnoj skrbi i drugim socijalnim pravima građana Grada Šibenika (“Službeni glasnik grada Šibenika” 8/15), a koji su se zbog trenutačnih okolnosti našli u položaju socijalne ugroženosti, te nisu u mogućnosti djelomično ili u cijelosti zadovoljiti osnovne životne potrebe. U 2019. godini ovu vrstu pomoći ostvarilo je 283 korisnika.

**4. Pogrebni troškovi** s indeksom ostvarenja od 87,33% koja je realizirana prema zaprimljenim zahtjevima u 2019. godini. Pogrebni troškovi obuhvaćaju pomoć za osobe koje to pravo ne ostvaruju ni u jednom sustavu (MORH-a, socijalne skrbi, vlastitih prihoda ili od srodnika). U 2019. godini zaprimljen je i odobren jedan zahtjev za ovu vrstu pomoći.

**5. Pomoć u organiziranju pučke kuhinje, prihvatilišta za žene i djecu žrtve obiteljskog nasilja i Centra za beskućnike pri CARITAS-u Šibenske biskupije** s indeksom ostvarenja od 100,00%. U sklopu ove pomoći za prehranu ista se može odobriti nepokretnoj, polupokretnoj ili drugoj socijalno ugroženoj osobi koja nije u mogućnosti sama pripremati obrok hrane - jedan obrok dnevno i to u pravilu ručak. Pomoć obuhvaća i naknadu zaposleniku za rad sa žrtvama obiteljskog nasilja, te financiranje skloništa za beskućnike. U 2019. godini 160 korisnika ostvarilo je pravo na prehranu u pučkoj kuhinji, 16 korisnika je bilo smješteno u Centru za beskućnike, te 24 u Prihvatilištu.

**6. Pomoć roditeljima za novorođeno dijete** s indeksom ostvarenja od 100,18%. Pomoć se dodjeljuje roditeljima s područja grada Šibenika za svako novorođeno dijete, i to: za prvorođeno dijete u visini od 1.500,00 kn, jednokratno; za drugorođeno dijete u visini od 2.000,00 kn jednokratno, te za trećerođeno i više u visini od 21.000,00 kn koje će biti isplaćene u jednakim godišnjim obrocima tijekom 7 kalendarskih godina. U 2019. godini ukupno 639 korisnika je ostvarilo ovu vrstu pomoći.

**7. Sufinanciranje prijevoza učenika srednjih škola gradske četvrti Zablaće** s indeksom ostvarenja od 104,96%. U školskoj 2019./2020. godini Grad Šibenik je sufinancirao kupnju mjesečne karte za prijevoz učenicima srednjih škola na području Grada Šibenika koji ne ostvaruju pravo na subvenciju države za sufinanciranje prijevoza, a imaju prebivalište na području gradske četvrti Zablaće do iznosa kojim bi se cijena mjesečne karte izjednačila sa cijenom mjesečne karte učenika na području ostalih dijelova naselja Šibenik koji su razvrstani u 1. i 2. prijevozničku zonu. Grad Šibenik iznos sufinanciranja uplaćuje prijevozničkoj tvrtki Autotransport d.d. nakon ispostavljene fakture Gradu Šibeniku i priloga sa popisom učenika koji su kupili mjesečnu kartu. U 2019. godini ovu vrstu pomoći ostvarilo je 19 učenika.

**8**. **Program „Zajedno u bolje sutra“** s indeksom ostvarenja od 79,16%, što je u skladu s realizacijom druge faze projekta u 2019. godini, a za koju su bila osigurana sredstva za provedbu projektnih aktivnosti: za troškove zaposlenih na projektu, korisnika i partnera, usluge promidžbe i vidljivosti projekta, kao i rashodi za edukaciju stručnjaka koji rade s dugotrajno nezaposlenim osobama. Nastala su odstupanja od plana proračuna za 2019. godinu iz razloga što planirane usluge nisu realizirane u cijelosti do kraja 2019. godine zbog nepredviđenih okolnosti za vrijeme provedbe te će biti realizirane u 2020. godini, a isto tako pojedini troškovi po projektu nisu ostvareni i zbog nepravovremenog odobravanja sredstava od strane davatelja financijskih sredstava i time neće biti doznačena u ovoj proračunskoj godini već u idućoj. Završni datum svih projektnih aktivnosti je 15. lipnja 2020. godine.

Krajnji cilj projekta je osposobiti dugotrajno nezaposlene i teško zapošljive osobe, a Grad Šibenik provodi projekt u partnerstvu s udrugom Ardura iz Šibenika u trajanju od 24 mjeseca. Projekt financira Europska unija iz Europskog socijalnog fonda u stopostotnom iznosu.

**PROGRAM 1011 ZDRAVSTVENA ZAŠTITA -** ostvaren je u ukupnom iznosu od 158.750,00 kn s indeksom ostvarenja od 92,30%. S ciljem bolje zdravstvene zaštite stanovnika na širem području Grada, pogotovo za vrijeme turističke sezone, i primarne zdravstvene zaštite područnim osiguranicima financira se rad Doma zdravlja Šibenik – rad medicinske sestre u ambulanti na otocima Kapriju i Žirju, kao i aktivnosti u okviru pojedinih nacionalnih projekta u području zdravstva - Šibenik-grad prijatelj djece, sukladno izvršenju programa „Gradovi i općine prijatelji djece“ koju Grad Šibenik provodi u suradnji s Društvom Naša djeca Šibenik.

**PROGRAM 1012 TEHNIČKE KULTURE I ZNANOSTI -** ostvaren je u ukupnom iznosu od 506.030,50 kn s indeksom ostvarenja od 97,69 %. Ciljevi programa su: razvijanje tehničke kulture i znanosti kroz financiranje udruga iz područja tehničke kulture te poticanje cjeloživotnog učenja u okviru kojih se financira: stipendiranje redovitih studenata preddiplomskih i diplomskih studija s prebivalištem na području Grada Šibenika, potpore nadarenim učenicima osnovnih i srednjih škola u pojedinim projektima i aktivnostima, obrazovni programi Pučkog otvorenog učilišta i aktivnosti Savjeta mladih kroz realizaciju programa „Lokalni programi za mlade“. U 2019. godini Grad Šibenik je stipendirao 46 redovitih studenata s prebivalištem na području grada Šibenika. U rujnu 2019. godine je dovršen projekt „Lokalni program za mlade Grada Šibenika“ koji su u suradnji s Gradom provodili Savjet mladih grada Šibenika i Udruga mladih „Mladi u EU“. Riječ je o projektu vrijednom 70.000,00 kn koja su odobrena na natječaju koji je raspisalo Ministarstvo za demografiju, obitelj, mlade i socijalnu politiku. Glavni cilj projekta bio je izrada službenog dokumenta „Lokalni program za mlade Grada Šibenika“ kojim bi se mladima omogućila bolja kvaliteta života na području grada Šibenika te kako bi se motiviralo mlade na aktivno uključivanje u lokalnu zajednicu, a kojeg je Gradsko vijeće Grada Šibenika na 15. sjednici od 12. rujna 2019. godine i donijelo.

**PROGRAM 1055 UDRUGE GRAĐANA -** ostvaren je u ukupnom iznosu od 974.000,00 kn s indeksom ostvarenja od 100,00 %. U svrhu osiguranja uvjeta za ostvarivanje javnih potreba udruga građana, kao i razvoja zajednice ostvarivanjem programa i projekata udruga građana, Grad Šibenik financira rad udruga na temelju prijava na javni poziv za programe javnih potreba u kulturi, tehničkoj kulturi i udruga civilnog društva. U 2019. godini ovu vrstu potpore ostvarilo je 56 udruga.

**Glava 00302 – Osnovno školstvo**

Ukupno planirani rashodi za aktivnosti i projekte osnovnog školstva u 2019. godini izvršeni su u ukupnom iznosu od 15.939.059,65 kn s indeksom ostvarenja od 90,06%. Program obuhvaća obvezu unapređenja razvoja i podizanja kvalitete osnovnoškolskog odgoja i obrazovanja sukladno postavljenim ciljevima propisanim Zakonom o odgoju i obrazovanju u osnovnom i srednjem školstvu, a također i unapređenju prostornih i materijalnih uvjeta u 9 osnovnih škola kojima je Grad Šibenik osnivač.

Program osnovnog školstva u razdoblju siječanj-prosinac 2019. godine izvršen je kroz sljedeće aktivnosti:

**Aktivnost: Redovna djelatnost osnovnog školstva** izvršena je u ukupnom iznosu od 9.517.221,64 kn s indeksom ostvarenja od 89,85%.

Izvršeni iznos odnosi se na rashode i naknade troškova zaposlenima za što je utrošeno 778.099,28 kn; za rashode za materijal i energiju 2.373.875,44 kn; za rashode za usluge 5.006.008,18 kn; za naknade troškova osobama izvan radnog odnosa 98.520,45 kn; za ostale nespomenute rashode poslovanja 1.101.111,50 kn; za financijske rashode 1.092,47 kn i ostale financijske rashode u iznosu 158.514,32 kn, sukladno stvarnoj realizaciji pojedinačnih stavki.

U okviru ove aktivnosti izvršeni su rashodi koji se odnose i na isplate plaća i ostalih materijalnih prava učiteljica u produženom boravku u ukupnom iznosu od 258.448,13 kn. Produženi boravak provodi se u dvije škole i to u OŠ Tina Ujevića i OŠ Jurja Šižgorića, a pohađa ga oko 49 učenika.

**Projekt pomoćnika u nastavi** izvršen jeu iznosu od 1.597.354,32 kn s indeksom ostvarenja od 94,57% sukladno stvarnim potrebama angažiranja pomoćnika u nastavi za djecu s teškoćama u osnovnim školama Grada Šibenika. Izvršena sredstva odnose se na troškove plaća i ostalih materijalnih prava, te potrebne edukacije pomoćnika u projektu.

Radi se o četverogodišnjem projektu pod nazivom “Pomoćnici u nastavi za učenike s teškoćama u razvoju 2” čija je provedba započela 1. rujna 2017. godine sukladno potpisanom Ugovoru o dodjeli bespovratnih sredstava UP.03.2.1.03.0043. U prvoj polovici 2019. godine (2. polugodište školske 2018./2019.godine) je u sklopu projekta bilo 39 zaposlenih pomoćnika u nastavi koji su pružali podršku učenicima s teškoćama u razvoju u 7 osnovnih škola čiji je osnivač Grad Šibenik (OŠ Petra Krešimira IV, OŠ Meterize, O Tina Ujevića, OŠ Jurja Šižgorića, OŠ, Jurja Dalmatinca, OŠ Vrpolje, OŠ Fausta Vrančića). U drugoj polovici 2019. godine. (1. polugodište školske 2019/2020 godine) zaposleno je 30 pomoćnika u nastavi u 7 osnovnih škola putem ovog projekta.

**Projekt prehrane djece (Prehrana 3 i Prehrana 4)** izvršen je u ukupnom iznosu od 682.744,52 kn s indeksom ostvarenja od 80,70%. Projektom se osigurava besplatna školska prehrana za djecu u riziku od siromaštva. U prvom dijelu godine projektom je obuhvaćeno 765 djece, odnosno 678 djece od početka nove školske godine. U 2019. godini ukupno je podijeljeno 112.578 školskih obroka. Odstupanje od plana je nastalo zbog dvotjednog štrajka prosvjetnih djelatnika kada je prijevoz školske prehrane bio obustavljen.

**Projekt Erasmus**+izvršen jeu iznosu od 435.232,74 kn s indeksom ostvarenja od 65,94% sukladno stvarnim troškovima provedbe ovog programa, a koji se provodi u OŠ Jurja Šižgorića, OŠ Tina Ujevića, OŠ Petra Krešimira IV i OŠ Brodarica.

**Projekt „Školska shema“** izvršen je u ukupnom iznosu od 152.296,30 kn s indeksom ostvarenja od 73,22%. Projektom se osigurava besplatan voćni i mliječni obrok jednom tjedno za učenike osnovnih škola. Shemom je obuhvaćeno 3.270 učenika od 1. do 8. razreda, a shemom mlijeka 1.188 učenika od 1. do 4. razreda. Odstupanja u odnosu na plan su nastala zbog odgođenog početka podjele mlijeka u svim školama zbog nemogućnosti dobavljača da osigura pravovremenu dostavu, kao i zbog dvotjednog štrajka prosvjetnih radnika kada je provedba bila obustavljena.

**Projekt „Školski medni dan“** izvršen je u skladu sa planom. Cilj projekta je educiranje djece i njihovih roditelja o važnosti konzumiranja meda i njegovog uključivanja u prehranu, te važnosti pčelarstva za sveukupnu poljoprivrednu proizvodnju i biološku raznolikost. U 9 osnovnih škola uključeno je 394 učenika i učenica prvih razreda kojima je podijeljeno 177,3 kg meda.

**Projekt Kapitalna ulaganja u škole** izvršen je u ukupnom iznosu od 3.543.572,13 kn s indeksom ostvarenja od 95,99%. U okviru ovog Projekta najveći pojedinačni iznosi odnose se na nabavu udžbenika za škole iz sredstava državnog proračuna u iznosu od 1.958.057,55 kn, dok je preostali iznos nabave knjiga izvršen iz drugih izvora: 27.946,24 kn iz decentraliziranih sredstava, 9.301,75 kn iz sredstava donacija, te 3.996,07 kn iz vlastitih prihoda škola. U cijelosti su izvršeni poslovi iz Plana kapitalnih ulaganja za 2019. godinu u svih 9 osnovnih škola kojima je osnivač Grad Šibenik u iznosu od 1.334.206,00 kn s indeksom ostvarenja od 99,94%.

**Glava: 00303 Predškolski odgoj – vrtići Grada Šibenika**

Ostvarenje je u ukupnom iznosu od 31.861.018,64 kn s indeksom ostvarenja od 98,84%.

Programom javnih potreba u predškolskom odgoju i obrazovanju utvrđuju se aktivnosti, poslovi i djelatnosti od značaja za grad Šibenik:

* brojniji obuhvat djece nekim od oblika organiziranog predškolskog odgoja;
* veća integracija djece s posebnim potrebama u redovne programe;
* za djecu, polaznike vrtića, organizacija programa koji svojim sadržajima obogaćuju redovite programe, a za koje je dobivena suglasnost nadležnog ministarstva;
* organiziranje programa predškole - 250 sati godišnje - od pedagoške 2014./2015. godine obvezan za svu djecu u godini dana prije polaska u osnovnu školu;
* izgradnja novih vrtića unapređenje kvalitete provedbe programa ranog i predškolskog obrazovanja grada Šibenika.

U pedagoškoj 2018./2019. godini navedenim programom obuhvaćeno je 1.641 dijete.

**PROGRAM 1016 ODGOJ NAOBRAZBA I SKRB O PREDŠKOLSKOJ DJECI**

U sklopu ovog Programa financiraju se dvije predškolske ustanove kojima je osnivač Grad Šibenik - DV Šibenska maslina i DV Smilje, te 5 predškolskih ustanova drugih osnivača: DV Žižula, DV Osmijeh, DV Sunce, DV Brat Sunce i DV Blažena Hozana, a ukupno izvršenje programa je 31.861.018,64 kn, odnosno s indeksom ostvarenja od 98,84%. Izvršenjem su realizirane četiri aktivnosti i dva kapitalna projekta:

U nastavku se daje pojedinačno po ustanovama obrazloženje izvršenja programa:

**DJEČJI VRTIĆ ŠIBENSKA MASLINA**

U 2019. godini utrošeno je 13.758.120,58 kn s indeksom ostvarenja od 99,73% u skladu s financijskim planom i realizacijom aktivnosti:

* **Aktivnost** **Odgojno i administrativno osoblje** ostvarena je u ukupnom iznosu od 25.512.876,89 kn s indeksom ostvarenja od 98,57 %. Odstupanja od planiranog su vidljiva na skupini konta 3121 – Ostali rashodi za zaposlene s indeksom ostvarenja 105,58 % u iznosu od 39.039,00 kn, zbog više isplata pomoći za smrti člana obitelji.
* **Aktivnost** **Sufinanciranje boravka djece s posebnim potrebama** ostvarena je u ukupnom iznosu od 53.187,75 kn s indeksom ostvarenja od 98,50 %. Odstupanja od planiranog su vidljiva na skupini konta 3123 – Stručno usavršavanje zaposlenika s indeksom ostvarenja 90,00% u iznosu od 4.500,00 kn, što je u skladu s realnim troškovima realizacije aktivnosti.

**DJEČJI VRTIĆ SMILJE**

U 2019. godini utrošeno je 11.807.94,06 kn s indeksom ostvarenja od 97,26% u skladu s financijskim planom i realizacijom aktivnosti:

* **Aktivnost** **Odgojno i administrativno osoblje** ostvarena je u ukupnom iznosu od 11.807.94,06 kn s indeksom ostvarenja od 97,26 %. Odstupanja od planiranog su vidljiva na skupini konta:
* 3221- Uredski materijal i ostali materijalni rashodi s indeksom ostvarenja 84,55 % u iznosu od 109.909,34 kn, zbog smanjene potrebe za nabavom uredskog materijala;
* 3222 Materijal i sirovine s indeksom ostvarenja 89,61 %, u iznosu od 808.266,04 kn, a prema realnim troškovima nabave prehrambenih namirnica za pripravu obroka te ostalog potrebnog materijala za redovno funkcioniranje ustanove;
* 3223 Energija s indeksom ostvarenja 89,92 % u iznosu od 215.796,14 kn, a prema realnim energetskim troškovima;
* 3224 Materijal i dijelovi za tekuće i investicijsko održavanje s indeksom ostvarenja 50,62% u iznosu od 12.655,60 kn, zbog smanjene potrebe za nabavom materijala za tekuće i investicijsko održavanje;
* 3225 Sitni inventar i auto gume s indeksom ostvarenja 80,36 % u iznosu od 20.090,54 kn, a prema realnim troškovima za navedene potrebe;
* 3231 Usluge telefona i pošte s indeksom ostvarenja 94,11 % u iznosu od 84.700,15 kn, a prema realnim troškovima za navedene potrebe;
* 3232 Usluge tekućeg i investicijskog ulaganja s indeksom ostvarenja 103,72 % u iznosu od 51.859,40 kn, a prema realnim troškovima za navedene potrebe u područnim ustanovama DV Smilje:
* 3233 Usluge promidžbe i informiranja ulaganja s indeksom ostvarenja 276,00 % u iznosu od 2.760,40 kn, što predstavlja iznos jednog oglašavanja u tisku u svrhu redovne djelatnosti vrtića;
* 3237 Intelektualne i osobne usluge ulaganja s indeksom ostvarenja 125,33 % u iznosu od 75,198,57 kn u skladu s troškovima vezanim za savjetodavne usluge, usluge honorara za asistente za djecu s poteškoćama u razvoju;
* 3295 Pristojbe i naknade s indeksom ostvarenja 126,87 % u iznosu od 34.254,82 kn u skladu s realnim troškovima;
* 4221 Uredska oprema i namještaj s indeksom ostvarenja 106,83 % u iznosu od 23.521,65 kn u skladu s realnim troškovima nabave perilice posuđa, te bežičnog alarma i video kamere za DV Šibenski tići.

**Glava: 00304-33771 Muzej grada Šibenika**

U sklopu ove glave financira se redovna muzejska djelatnost i zaštita kulturno povijesne baštine u okviru redovne djelatnosti javne ustanove Muzej grada Šibenika, a ukupno izvršenje programa je 10.987.410,21 kn s indeksom ostvarenja od 94,42%.

Cilj programa je briga za šibensku i hrvatsku kulturnu baštinu putem prikupljanja, istraživanja, zaštite, stručne obrade, izrade dokumentacije, te prezentacije u svrhu boljeg poznavanja šibenske povijesti, te poticanje građana na što veći posjet Muzeju, kao i praćenje suvremenih dostignuća u razvoju najpoznatijih svjetskih muzeja. Osim navedenog, svrha programa je i zaštita kulturno povijesne baštine od daljnjeg propadanja, odnosno konzervacija arheoloških i povijesnih lokaliteta radi njihove primjerene prezentacije posjetiteljima.

Muzej grada Šibenika je u 2019. godini radio na redovnim arheološkim istraživanjima na arheološkim lokalitetima Velištak (Čista Mala) i Velika Mrdakovica. Obavljen je arheološki nadzor nad arheološkim istraživanjem na tvrđavi sv. Ivana u Šibeniku, te je postavljeno 9 izložbi u prostoru za povremene izložbe. Ukupan broj posjetitelja za 2019. godinu koje je Muzej grada Šibenika na svim svojim događanjima i sadržajima pripremio je 19.201 posjetitelj. Od toga broja na stalnom postavu, izložbama i ostalim događanjima koji se organiziraju u zgradi Kneževe palače (Dan muzeja, Noć muzeja, radionice,  predavanja, promocije knjiga, koncerti i slično) je bio 13.181 posjetitelj.

**PROGRAM 1017 MUZEJSKA DJELATNOST –** ostvaren je u ukupnom iznosu od 3.641.150,04 kn s indeksom ostvarenja od 98,57% u okviru koje se financira aktivnost:

**Aktivnost 101701 Redovna djelatnost Muzeja** – ostvarena je u ukupnom iznosu od 3.641.150,04 kn s indeksom ostvarenja od 98,57 % u skladu je s financijskim planom.

**PROGRAM 1018 ZAŠTITA KULTURNO POVIJESNE BAŠTINE** – ostvaren je u ukupnom iznosu od 7.256.260,17 kn s indeksom ostvarenja od 92.46 % u okviru koje se financiraju aktivnosti i kapitalni projekti:

**Aktivnost 101801 – Zaštita kulturno povijesne baštine** – koja je ostvarena u ukupnom iznosu od 396.012,17 kn s indeksom ostvarenja od 96,59%.

**Kapitalni projekt 101803 – Stalni postav Muzeja** – koji je ostvaren u ukupnom iznosu od 255.300,75 kn s indeksom ostvarenja od 39,77%. Veće odstupanje vidljivo je na kontu 4521 – Dodatna ulaganja na postrojenjima i opremi zbog raskinutog ugovora od Ministarstva kulture, a radi nemogućnosti izvršenja programa. Tvrtka s kojom je provedena javna nabava nije obavila ugovoreni posao te se realizacija očekuje u 2020. godini.

**Tekući projekt 101809 – Prezentacijski centar Danilo –** koji je ostvaren u ukupnom planiranom iznosu od 530.000,00 kn s indeksom ostvarenja od 100,00%.

**Kapitalni projekt 101810 – Projekt Ponovo osmišljena tvrđava – Fortress Reinvented** **–** koji je ostvaren u ukupnom planiranom iznosu od 5.462.061,04 kn s indeksom ostvarenja od 99,78%.

**Tekući projekt 101812 – KULTajmo u Šibeniku!** – koji je ostvaren u ukupnom iznosu od 512.888,71 kn s indeksom ostvarenja od 74,12%. Ostatak izvršenja projekta će biti proveden prema planiranim iznosima u 2020. godini.

**Tekući projekt 101813 – Statut Šibenika –** koji je ostvaren u ukupnom planiranom iznosu od 99.997,50 kn s indeksom ostvarenja od 100,00%.

**Glava 00305-33675 Gradska knjižnica**

Ostvarena je u ukupnom iznosu od 5.416.969,84 kn s indeksom ostvarenja od 94,21% i u skladu je s financijskim planom. Provođenjem svojih aktivnosti: nabave, stručne obrade, čuvanja i zaštite knjižne i neknjižne građe, izdavanja knjiga, brošura, prospekata i sličnih publikacija i u 2019. godini Gradska knjižnica „Juraj Šižgorić“ Šibenik, kao kulturno i informacijsko središte, ostvarila je svoje postavljene ciljeve - omogućavanje pristupačnosti knjižnične građe, odnosno korištenja i posudbe, te osiguranje protoka informacija i poticanje kulture čitanja kod svih kategorija stanovništva. U 2019. godini aktivnih korisnika prema statusu članstva bilo je 6.779, a zabilježeno je ukupno 223.428 posjeta, od toga 164.542 fizička, a 58.886 virtualnih. Objavljena su četiri naslova, digitalizirane su 523 fizičke jedinice, provedena su dva literarna natječaja, aktivno je djelovao „Klub čitatelja Knjižnice“ s 19 aktivnih članova, redovno se održavaju radionice kreativnog pisanja sa 7 članova. Pod vodstvom Odjela za vizualnu kulturu održano je 10 likovnih radionica za najmlađe, u audiovizualnom odjelu održano je 46 PS4 natjecanja na kojima se okupilo 480 natjecatelja. Projekti: Zelena knjižnica i C-Change projekt imaju za cilj podizanje svijesti javnosti o klimatskim promjenama. Održano je 46 izložbi, 36 predavanja, 26 predstavljanja knjiga, 25 radionica, 10 filmskih večeri, 9 konferencija, 7 prezentacija projekata, 6 poetskih večeri, 3 tribine, 7 projekcija dokumentarnog filma, tri projekcije igranih filmova, dva predstavljanja novih časopisa, 21 književna večer, dvije glazbeno-poetske večeri, jedna projekcija animiranog filma, jedna glazbena večer, škola gitare, lutkarska predstava, seminar i znanstveno-stručni skup.

**PROGRAM 1019 KNJIŽNA DJELATNOST** ostvarena je u ukupnom iznosu od 5.367.467,29 kn s indeksom ostvarenja od 94,83% u okviru koje se financira jedna aktivnost i tekući projekt:

**Aktivnost 101901 Nabava, stručna obrada, čuvanje i zaštita knjižne i neknjižne građe** ostvarena je u ukupnom iznosu od 5.364.700,77 kn s indeksom ostvarenja od 94,88%.

**Tekući projekt 101902 Projekt C-change – Zeleno volim** ostvaren je u ukupnom iznosu od 2.766,52 kn s indeksom ostvarenja od 46,11%, a prema realnim organizacijskim troškovima aktivnosti unutar projekta u okviru kojih je održano 5 događanja u Knjižnici vezano za predavanja i konferencije, odnosno intelektualne usluge za koje troškove unaprijed nije moguće planirati.

**PROGRAM 1020 IZDAVAČKA DJELATNOST** ostvarena je u ukupnom iznosu od 49.502,55 kn s indeksom ostvarenja od 55,00% u sladu s realnim troškovima izdavanja četiri naslova za koje troškove unaprijed nije moguće planirati.

**Glava 00306-33667 Hrvatsko narodno kazalište u Šibeniku**

Ostvarenje unutar ove Glave je u ukupnom iznosu od 7.764.888,78 kn s indeksom ostvarenja od 97,26 %, što je u skladu s financijskim planom.

Hrvatsko narodno kazalište u Šibeniku ima za cilj organiziranje i predstavljanje vlastite dramske produkcije, kazališnih gostovanja, koncerata i radionica, zatim održavanje kontinuiteta festivalskog programa Međunarodnog dječjeg festivala u svrhu promicanja stvaralaštva za djecu i dječjeg stvaralaštva, organizacija okruglih stolova i međunarodne kulturne suradnje kako bi se obogatila kulturna ponuda u zajednici.

Ukupan broj posjetitelja dramskih programa u 2019. godini jest 14.153. Od ukupnog broja prodanih ulaznica 12.187 na dramskim programima, a 8.957 se odnosio na vlastite produkcije.

Broj posjetitelja i prodanih ulaznica je manji, jer je ustanova morala otkazati programske cikluse za osnovnoškolce i srednjoškolce zbog štrajka u školama.

U razdoblju od 1. siječnja do 31. prosinca 2019. godine u Hrvatskom narodnom kazalištu u Šibeniku održano je ukupno 363 aktivnosti u vlastitoj organizaciji, 65 tehničkih ispomoći i 47 programa u kazalištu koji nisu bili u njegovoj organizaciji. Sveukupno djelatnici kazališta izvršili su 474 programa. Uz ove programe HNK u Šibeniku organiziralo je 59. Međunarodni dječji festival s ukupno 192 programa. U protekloj godini HNK u Šibeniku organizirao je ili sudjelovao u realizaciji ukupno 667 programa te 162 probe za vlastitu produkciju. Brojčani pokazatelji govore o velikom broju održanih termina (829) u kojima je sudjelovalo ili organiziralo Hrvatsko narodno kazalište. Održano je ukupno 16 glazbeno – scenskih programa, u kojima je bilo 847 posjetitelja.

**PROGRAM 1021 PROGRAMI KULTURE** ostvareni su u ukupnom iznosu od 4.300.876,07 kn s indeksom ostvarenja od 98,37 % u skladu je s financijskim planom. Unutar navedenog programa realizirane su dvije aktivnosti:

**Aktivnost 102101 Kazališna direkcija** koja je ostvarena u ukupnom iznosu od 3.945.632,32 kn s indeksom ostvarenja od 98,25 % te nema značajnijih odstupanja u izvršenju.

**Aktivnost 102103 Obnova Kazališta** ostvarena u ukupnom iznosu od 355.243,75 kn s indeksom ostvarenja od 99,79% i u skladu je s financijskim planom.

**PROGRAM 1022 KAZALIŠNI PROGRAMI** ostvareni su u ukupnom iznosu od 1.000.093,85 kn s indeksom ostvarenja od 89,21 %. Unutar navedenog programa realizirane su dvije aktivnosti:

**Aktivnost 102201 Kazališni programi** ostvareni su u ukupnom iznosu od 719.498,63 kn s indeksom ostvarenja od 89,83 % budući da su se radile manje produkcije koje su iziskivale manje troškove.

**Aktivnost 102202 Program dramskih gostovanja** koji su ostvareni u ukupnom iznosu od 280.595,22 kn s indeksom ostvarenja od 87,69%. Do odstupanja u odnosu na godišnji plan došlo je zbog toga što su neke gostujuće predstave u tijeku godine otkazane, pa su kod dogovaranja novih smanjeni troškovi smještaja gostujućih ansambla.

**PROGRAM 1023 GLAZBENO SCENSKI PROGRAMI** ostvaren je u ukupnom iznosu od 52.791,82 kn s indeksom ostvarenja od 87,99%. Unutar navedenog programa vidljiva su odstupanja jer su, za razliku od prethodnih godina, promijenjeni organizacijski uvjeti održavanja ove djelatnosti te samim tim su i troškovi bili manji, a produkcija veća. Time su troškovi glazbeno-scenskih programa u cijelosti smanjeni te su se kroz cijelu 2019. većinom održavali koncerti koji su sufinancirani od strane Ministarstva kulture prema samim izvođačima te koncerti u vlastitoj produkciji, a sve u cilju racionalizacije troškova.

**PROGRAM 1024 MEĐUNARODNI DJEČJI FESTIVAL** ostvaren u ukupnom iznosu od 2.411.127,04 kn s indeksom ostvarenja od 99,18% u skladu je s financijskim planom.

**Glava 00307 – Program javnih potreba u sportu**

U Proračunu Grada Šibenika planirani rashodi za aktivnosti u Programu javnih potreba u sportu bili su u iznosu od 15.652.000,00 kn, od čega je ostvaren iznos od 15.554.600,89 kn s indeksom ostvarenja od 99,38%.

Programom javnih potreba u sportu utvrđuju se aktivnosti, poslovi i djelatnosti u sportu koji su od značaja za Grad Šibenik i njegovu promociju. Cilj programa je sustavno usmjeravati razvoj sporta grada Šibenika, te osiguravati bolje uvjete za zadovoljavanje potreba svih građana u područjima sportskih djelatnosti.

**1025 PROGRAM JAVNIH POTREBA** je realiziran kroz aktivnosti koje dijelom provodi Zajednica sportova Grada Šibenika, a dijelom Javna ustanova „Športski objekti Šibenik“.

Program javnih potreba u sportu za 2019. godinu po pojedinačnim aktivnostima izvršen je za sljedeće:

**Aktivnost: Stipendiranje vrhunskih sportaša** izvršeno je u ukupno planiranom iznosu od 60.000,00 kn s indeksom ostvarenja 100,00%, gdje su sredstva dodijeljena za 5 stipendija kategoriziranim vrhunskim sportašima;

**Aktivnost: Djelovanje sportskih udruga** izvršeno je u ukupno planiranom iznosu od 5.200.000,00 kn s indeksom ostvarenja od 100,00% za redovne aktivnosti sportskih udruga koje su nakon provedene procedure javnog poziva uvrštene u raspodjelu sredstava Proračuna grada, a sukladno Programu javnih potreba u sportu za 2019. godinu;

**Aktivnost: Opća zdravstvena zaštita sportaša – sportska ambulanta** izvršena je u ukupno planiranom iznosu od 325.000,00 kn s indeksom ostvarenja od 100,00% kojima se sufinanciraju usluge specifične zdravstvene zaštite sportaša – članova sportskih udruga;

**Aktivnost: Djelovanje Zajednice sportova grada Šibenika** izvršena je u ukupno planiranom iznosu od 480.000,00 kn s indeksom ostvarenja od 100,00%, a odnosi se na sredstva namijenjena sufinanciranju redovnog djelovanja Zajednice;

**Aktivnost: Školske sportske aktivnosti** izvršena je u ukupno planiranom iznosu od 40.000,00 kn s indeksom ostvarenja od 100,00%, a odnosi se na organizaciju školskih sportskih natjecanja učenika osnovnih i srednjih škola koja se provode u svim ekipnim sportskim disciplinama u organizaciji Saveza školskih sportskih društva Šibensko-kninske županije;

**Aktivnost: Šibenska regata krstaša** izvršena je u ukupno planiranom iznosu od 25.000,00 kn s indeksom ostvarenja od 100,00%, a odnosi se na troškove organizacije 20-te jubilarne regate u šibenskom akvatoriju;

**Aktivnost: Ostali sportski programi** izvršena je u ukupno planiranom iznosu od 720.000,00 kn s indeksom ostvarenja od 100,00%. Ovi rashodi odnose se na tekuće donacije u novcu sportskim udrugama koji nisu obuhvaćeni Programom javnih potreba u sportu - djelovanje sportskih udruga, a čiji programi su od interesa za grad Šibenik;

**Aktivnost: Svjetsko jedriličarsko prvenstvo** izvršena je u ukupnom iznosu od 550.000,00 kn s indeksom ostvarenja od 100,00%, a odnosila se na sufinanciranje Svjetskog jedriličarskog prvenstva po ORC-u koje je početkom lipnja 2019. godine održano u Šibeniku u organizaciji Jedriličarskog kluba Val i D-marine;

**Aktivnost: Održavanje i izgradnja sportskih objekata** izvršena je u ukupnom iznosu od 8.154.600,89 kn s indeksom ostvarenja od 98,82%, a odnosi se na sredstva za redovnu djelatnost Javne ustanove “Športski objekti Šibenik” i realizirana dodatna ulaganja u sportske objekte kojima ustanova gospodari.

**Glava 00308-34081 Galerija Sv. Krševana**

**PROGRAM 1058 GALERIJSKA DJELATNOST** ostvarila je svoje programe u ukupnom iznosu od 343.373,98 kn s indeksom ostvarenja od 97,00 %.

Grad Šibenik je osnivač Galerije sv. Krševana koja se u dva izložbena prostora bavi izložbeno-galerijskom djelatnošću s ciljem promicanja likovne i vizualne kulture na području grada. Poseban cilj je približiti građanima rad i djela umjetnika koji djeluju na našem području kao i različite oblike suvremene umjetničke prakse i razvoj galerijskih programa u lokalnom i državnom kontekstu. Galerija sv. Krševana je u 2019. godini realizirala svoje programe sukladno planu i programu te većih odstupanja nije bilo.

Realizirani su predviđeni programi: izložbe, predavanja, radionice kao i popratni diskurzivni programi. Galerija svetog Krševana ostvarila je 2019. godine 12 vlastito planiranih, pojedinačnih i skupnih, izložbi suvremenih likovnih umjetnika. U suradnji sa školama i vrtićima organizirala je veći broj posjeta djece i omladine u svrhu širenja opsega njihove likovne naobrazbe. Također, surađivala je i s ostalim kulturnim (gradskim, županijskim, državnim) institucijama. Najznačajniju suradnju ostvarila je s Glazbenom školom Ivana Lukačića (Svibanjske glazbene večeri), MDF-om (festivalske izložbe i radionice), Međunarodnim festivalom animacije SUPERTOON (izložbe i radionice) te Nacionalnim parkom Krka (izložbe i radionice). Od 2018. godine prostor Studija Galerije svetog Krševana postao je iznimno popularan zbog Adventurice (razne radionice i dječje izložbe u prosincu).

Unutar programa Galerijska djelatnost realizirane su dvije aktivnosti:

**Aktivnost 105801 Redovna djelatnost** u ukupnom iznosu od 225.607,70 kn s indeksom ostvarenja od 96,83 %.

**Aktivnost 105802 Izlagačka djelatnost** u ukupnom iznosu od 117.766,28 kn s indeksom ostvarenja od 97,33 % u skladu s financijskim planom.

**Glava 00309-49489 Tvrđava kulture Šibenik**

Ostvarenje unutar ove Glave je u ukupnom iznosu od 10.137.594,09 kn s indeksom ostvarenja od 96,83 %. Javna ustanova Tvrđava kulture Šibenik upravlja objektima fortifikacijskog sustava Grada Šibenika i drugim objektima koje joj povjeri osnivač Grad Šibenik po posebnim odlukama provodeći svoje strateške ciljeve: kontinuirano i sustavno proučavanje i očuvanje fortifikacijske baštine grada Šibenika, jačanje platforme za promociju kulturnih i kreativnih industrija, poticanje i širenje interesa u javnosti za kulturno-povijesnu baštinu, njene sadržaje i programe te afirmacija programa ustanove u nacionalnom i europskom kontekstu.

U 2019. godini šibenske tvrđave bile su otvorene 362 dana, i zabilježile su 20% više ostvarenih grupnih posjeta te 87% više posjeta školskih grupa iz Šibensko-kninske županije u usporedbi s 2018. godinom. Sezona kulturnih događaja na pozornicama trajala je 126 dana, a održano je ukupno 55 filmskih, glazbenih i scenskih programa**,** odnosno 23% više događaja u odnosu na 2018. Na Tvrđavi sv. Mihovila održana su 22 događanja, dok su na Tvrđavi Barone održana 33 večernja događanja, s 60% više posjetitelja u odnosu na 2018. godinu. Prihod ustanove u 2019. godini povećao se za 16,54 %.

U stručnim i znanstvenim časopisima objavljena su tri znanstvena rada, provedene su tri arheološke kampanje, a djelatnici Ustanove sudjelovali su na 7 međunarodnih i nacionalnih konferencija, skupova i radionica. U 2019. godini Tvrđavi kulture Šibenik iz EU fondova odobreni su projekti vrijednosti veće od 14 milijuna kn.

**PROGRAM 1059 DJELATNOST TVRĐAVE KULTURE ŠIBENIK -** program je ostvaren u ukupnom iznosu od 10.137.594,09 kn s indeksom ostvarenja od 96,83 %, što je u skladu s financijskim planom. U sklopu ovog Programa realizirane su jedna aktivnost i jedan kapitalni projekt:

**Aktivnost 105901 Redovna djelatnost** je ostvarena u ukupnom iznosu od 9.968.844,09 kn s indeksom ostvarenja od 96,78 %. Godišnji plan rashoda iz sredstava EU za Projekt ''Krešimir'' iznosio je 700.000,00 kn, a ostvarenje od 590.095,69 kn realizirano je sukladno rješenjima Zahtjeva za nadoknadu sredstva od strane Ministarstva regionalnog razvoja i fondova Europske unije.

**Kapitalni projekt 105902 Opremanje bivšeg kina Odeon** je ostvaren u ukupnom iznosu od 168.750,00 kn s indeksom ostvarenja od 99,85 % u skladu s financijskim planom.

**Glava 00310-49657 Centar za pružanje usluga u zajednici**

Ostvarena je u ukupnom iznosu od 849.135,46 kn s indeksom ostvarenja od 97,83 %. Centar za pružanje usluga u zajednici Grada Šibenika provodi programe pomoći u kući starijim osobama na području grada Šibenika i šibenskih otoka u cilju pružanja usluge pomoći starijim osobama u obavljanju svakodnevnih životnih aktivnosti neposredno u njihovim kućanstvima, te kroz dnevni boravak u prostorijama Centra. Poseban cilj pružanja ove vrste socijalne usluge pomoći u kući je produžiti ostanak starijih osoba u svom vlastitom domu.

U 2019. godini usluge pomoći u kući koristilo je 117 korisnika, dok je broj korisnika socijalne usluge boravka - organiziranih dnevnih aktivnosti koristilo 170 starijih osoba (120 u gradu Šibeniku i 50 na otocima Zlarinu, Žirju, Kapriju i Krapnju).

**PROGRAM 1060 DJELATNOST CENTRA ZA PRUŽANJE USLUGA U ZAJEDNICI** ostvaren je u ukupnom iznosu od 849.135,46 kn s indeksom ostvarenja od 97,83 %, a unutar programa realizira se jedna aktivnost:

**Aktivnost 106001 Redovna djelatnost** koja je realizirana u skladu s financijskim planom što znači da su rashodi za zaposlene, za materijalne i financijske rashode izvršeni sukladno planu te nema značajnijih odstupanja.

Sva prekoračenja na podskupinama računskog plana unutar ovog Razdjela su pokrivena Odlukom Gradonačelnika o preraspodjeli sredstava između proračunskih stavki (KLASA: 400-06/19-01/57, URBROJ: 2182/01-06-19-3) osim na stavkama koje su izvršene iznad planiranih sredstava, a do visine ostvarenih prihoda, za koje nije potrebno raditi preraspodjelu sredstava. Navedenom Odlukom se nije mijenjao iznos ukupno planiranih rashoda i izdataka Proračuna Grada Šibenika za 2019.-2021.

**RAZDJEL: UPRAVNI ODJEL ZA PROSTORNO PLANIRANJE I ZAŠTITU OKOLIŠA**

**Glava 00401 - Prostorno planiranje i zaštita okoliša**

Ukupno utrošena sredstva Upravnog odjela za prostorno planiranje i zaštitu okoliša u 2019. godini iznosila su 11.557.769,36 kn, odnosno 93,87% u odnosu na plan i to za sljedeće programe:

|  |  |
| --- | --- |
| **RAZDJEL 004 UPRAVNI ODJEL ZA PROSTORNO PLANIRANJE I ZAŠTITU OKOLIŠA** | |
| **GLAVA 00401 PROSTORNO PLANIRANJE I ZAŠTITA OKOLIŠA** | |
| **NAZIV PROGRAMA** | **1030 PLANOVI VIŠEG REDA – URBANISTIČKI PLANOVI** |
| **Regulatorni okvir** | Zakon o prostornom uređenju (“Narodne novine” br. 153/13, 65/17 i 114/18, 39/19 i 98/19) |
| **Opis programa** | K103012 Urbanistički plan uređenja – šire područje grada Šibenik |
| **Ciljevi programa** | Planiranje i uređenje prostora grada |
| **Planirana sredstva za provedbu** | 57.000,00 kn |
| **Izvršena sredstva za**  **provedbu** | 56.250,00 kn |
| **Pokazatelj rezultata**  **(uspješnosti)** | Donošenje prostornih planova |
| **Obrazloženje** | Rezultat utrošenih sredstava: izradaIzmjena i dopuna Detaljnog plana uređenja luke Pekovac, a u tu svrhu u Proračunu za 2019. godinu realiziran je iznos od 56.250,00 kn (75 %), a preostali iznos od 18.750,00 kn (25 %) planiran je u Proračunu za 2020. |
| **NAZIV PROGRAMA** | **1032 ZAŠTITA OKOLIŠA I ENERGETSKA UČINKOVITOST** |
| **Regulatorni okvir** | Zakon o zaštiti okoliša (“Narodne novine” br. 80/13, 153/13, 78/15, 12/18 i 118/18), Uredba o procjeni utjecaja zahvata na okoliš (“Narodne novine” br. 61/14 i 3/17), Zakon o zaštiti zraka (“Narodne novine” br. 127/19), Uredba o kakvoći mora za kupanje (“Narodne novine” br. 73/08), Zakon o održivom gospodarenju otpadom (“Narodne novine” br. 94/13, 73/17, 14/19 i 98/19) i Zakon o učinkovitom korištenju energije u neposrednoj potrošnji (“Narodne novine” br. 152/08, 55/12, 101/13, 153/13 i 14/14 i 27/14) |
| **Opis programa** | **K103203 Godišnje ispitivanje kakvoće mora** |
| **Ciljevi programa** | Ispitivanje kakvoće mora za kupanje |
| **Planirana sredstva za provedbu** | 35.000,00 kn |
| **Izvršena sredstva za**  **provedbu** | 35.000,00 kn |
| **Pokazatelj rezultata**  **(uspješnosti)** | Informiranje javnosti o kakvoći mora za vrijeme sezone kupanja, kao i o eventualnim prekoračenjima dopuštenih graničnih vrijednosti za pojedine mikrobiološke parametre, odnosno o onečišćenjima. |
| **Obrazloženje** | Rezultat utrošenih sredstava: Redovito ispitivanje kakvoće mora za vrijeme sezone kupanja (od 15. svibnja do 30. rujna) koje provodi Zavod za javno zdravstvo Šibensko-kninske županije. |
| **Opis programa** | **K103204 Godišnje ispitivanje kakvoće zraka** |
| **Ciljevi programa** | Ispitivanje kakvoće zraka |
| **Planirana sredstva za provedbu** | 28.000,00 kn |
| **Izvršena sredstva za**  **provedbu** | 27.710,00 kn |
| **Pokazatelj rezultata**  **(uspješnosti)** | Informiranje javnosti o kakvoći zraka na području Grada Šibenika, kao i o eventualnim prekoračenjima dopuštenih graničnih vrijednosti, odnosno o onečišćenjima. |
| **Obrazloženje** | Rezultat utrošenih sredstava: Redovito ispitivanje kakvoće zraka na mjernoj postaji Vukovac koje provodi Nastavni zavod za javno zdravstvo Splitsko-dalmatinske županije. |
| **Opis programa** | **K103211 Plan gospodarenja otpadom** |
| **Ciljevi programa** | Provedba svih aktivnosti i mjera u svezi s Planom gospodarenja otpadom („Službeni glasnik Grada Šibenika“, broj 4/18) |
| **Planirana sredstva za provedbu** | 188.000,00 kn |
| **Izvršena sredstva za**  **provedbu** | 185.353,91 kn |
| **Pokazatelj rezultata**  **(uspješnosti)** | Uspostava i unaprjeđenje cjelovitog sustava gospodarenja otpadom |
| **Obrazloženje** | Rezultat utrošenih sredstava: Izrada projektno – tehničke dokumentacije za građenje reciklažnog dvorišta na k.č. 3697 k.o. Šibenik te provedba izobrazno – informativnih aktivnosti o gospodarenju otpadom. |
| **Opis programa** | **K103213 Planovi i programi zaštite okoliša** |
| **Ciljevi programa** | Izrada planova i programa zaštite okoliša potrebnih za realizaciju određenih projekata, ispunjenje zakonskih obveza te donošenje mjera za sprečavanje i smanjivanje onečišćenja okoliša. |
| **Planirana sredstva za provedbu** | 44.000,00 kn |
| **Izvršena sredstva za**  **provedbu** | 21.750,00 kn |
| **Pokazatelj rezultata**  **(uspješnosti)** | Donošenje dokumenata zaštite okoliša te izdavanje mišljenja na prijedloge dokumenata iz područja zaštite okoliša. |
| **Obrazloženje** | Rezultat utrošenih sredstava: Izrada Akcijskog plana za poboljšanje kvalitete zraka u gradu Šibeniku.  Mjerenjem i praćenjem kvalitete zraka u 2018. na području grada Šibenika - mjerna postaja Vukovac, sukladno Uredbi o razinama onečišćujućih tvari utvrđeno je prekoračenje srednje godišnje vrijednosti za dva parametra:  ·   ukupna taložna tvar (UTT) i  ·   Nikal u ukupnoj taložnoj tvari (Ni u UTT-u).  S obzirom na utvrđena prekoračenja zrak na mjernoj postaji „Vukovac“ je ocijenjen II. kategorijom, odnosno onečišćen te je sukladno članku 46. stavak 1. i 2. Zakona o zaštiti zraka (NN 130/11, 47/14, 61/17 i 118/18) obaveza Grada Šibenika izraditi Akcijski plan za poboljšanje kvalitete zraka u Gradu Šibeniku kako bi se, u što je moguće kraćem vremenu, osiguralo postizanje graničnih ili ciljnih vrijednosti. |

|  |  |
| --- | --- |
| **Opis programa** | **K103217 Program determiniranja peludi u zraku** |
| **Ciljevi programa** | Provođenje Programa određivanja broja peludnih zrnaca i determiniranje vrste peludi u zraku na području grada Šibenika. |
| **Planirana sredstva za provedbu** | 13.000,00 kn |
| **Izvršena sredstva za**  **provedbu** | 12.500,00 kn |
| **Pokazatelj rezultata**  **(uspješnosti)** | Informiranje javnosti o koncentraciji peludi u zraku na internet portalu Pliva zdravlje, Nastavnog zavoda za javno zdravstvo Dr. Andrija Štampar i Zavoda za javno zdravstvo Šibensko-kninske županije. |
| **Obrazloženje** | Rezultat utrošenih sredstava: Redovita analizu koncentracije peludi u zraku koju provodi Zavod za javno zdravstvo Šibensko-kninske županije. |
| **Opis programa** | **K103218 Obnova Dječjeg vrtića Vidici** |
| **Ciljevi programa** | Provedba mjera energetske učinkovitosti i korištenje obovljivih izvora energije u svrhu smanjenja potrošnje energije, a time i onečišćenja okoliša. |
| **Planirana sredstva za provedbu** | 1.483.000,00 kn |
| **Izvršena sredstva za**  **provedbu** | 1.477.374,98 kn |
| **Pokazatelj rezultata**  **(uspješnosti)** | - smanjenje troškova energenata  - ušteda troškova za grijanje  - smanjenje emisije CO2  - povećanje energetske učinkovitosti u objektima Grada Šibenika |
| **Obrazloženje** | Rezultat utrošenih sredstava: Realizacija Projekta Energetske obnove zgrade Dječjeg vrtića „Vidici“ na adresi Ulica branitelja Domovinskog rata 2/G, Šibenik.  ***Izvor sufinanciranja: Europski fond za regionalni razvoj***  ***Ugovor o dodjeli bespovratnih sredstava za projekte financirane iz europskih strukturnih i investicijskih fondova u financijskom razdoblju 2014.-2020. – KK.04.2.1.03.0076***(KLASA: 351-01/15-01/25, URBROJ: 2182/01-04-17-58) od 4. kolovoza 2017. godine, sklopljen je između Grada Šibenika, Ministarstva graditeljstva i prostornoga uređenja te Fonda za zaštitu okoliša i energetsku učinkovitost, a prema kojem su Gradu Šibeniku odobrena sredstva u iznosu od ***1.581.600,00 kn***.  ***Izvor sufinanciranja: Fond za sufinanciranje provedbe EU projekata na regionalnoj i lokalnoj razini***  ***Ugovor o dodjeli sredstava Fonda za sufinanciranje provedbe EU projekta na regionalnoj i lokalnoj razini - Referentni broj ugovora: JPF.2017.-3.93.*** (KLASA: 402-07/17-02/98, URBROJ: 538-06-2-1-1/226-17-6) Ministarstva regionalnog razvoja i fondova Europske unije, od 24. studenog 2018. godine, a prema kojem su Gradu Šibeniku odobrena sredstva u iznosu od ***1.376.640,00 kn.*** |
| **Opis programa** | **K103220 Energetska obnova škola** |
| **Ciljevi programa** | Provedba mjera energetske učinkovitosti i korištenje obovljivih izvora energije u svrhu smanjenja potrošnje energije a time i onečišćenja okoliša. |
| **Planirana sredstva za provedbu** | 7.376,000,00 kn |
| **Izvršena sredstva za**  **provedbu** | 7.346.465,34 kn |
| **Pokazatelj rezultata**  **(uspješnosti)** | - smanjenje troškova energenata  - ušteda troškova za grijanje  - smanjenje emisije CO2  - povećanje energetske učinkovitosti u objektima Grada Šibenika |
| **Obrazloženje** | Rezultat utrošenih sredstava: Realizacija Projekta Energetske obnove zgrade Osnovne škole Jurja Šižgorića na adresi Stjepana Radića 44A, Šibenik.    ***Izvor sufinanciranja: Europski fond za regionalni razvoj***  ***Ugovor o dodjeli bespovratnih sredstava za projekte financirane iz europskih strukturnih i investicijskih fondova u financijskom razdoblju 2014.-2020. – KK.04.2.1.03.0199***(KLASA: 351-01/16-01/25, URBROJ: 2182/01-04-17-41) od 4. kolovoza 2017. godine, sklopljen je između Grada Šibenika, Ministarstva graditeljstva i prostornoga uređenja te Fonda za zaštitu okoliša i energetsku učinkovitost, a prema kojem su Gradu Šibeniku odobrena sredstva u iznosu od ***1.840.324,00 kn***.  ***Izvor sufinanciranja: Fond za sufinanciranje provedbe EU projekata na regionalnoj i lokalnoj razini***  ***Ugovor o dodjeli sredstava Fonda za sufinanciranje provedbe EU projekta na regionalnoj i lokalnoj razini - Referentni broj ugovora: JPF.2017.-3.94.***(KLASA: 402-07/17-02/99, URBROJ: 538-06-2-1-1/226-17-6) Ministarstva regionalnog razvoja i fondova Europske unije, od 20. studenog 2018. godine, a prema kojem su Gradu Šibeniku odobrena sredstva u iznosu od ***1.561.504,85 kn.*** |
| **Opis programa** | **K103220 Energetska obnova Dječjeg vrtića Šibenski tići** |
| **Ciljevi programa** | Provedba mjera energetske učinkovitosti u svrhu smanjenja potrošnje energije, a time i onečišćenja okoliša. |
| **Planirana sredstva za provedbu** | 1.774.000,00 kn |
| **Izvršena sredstva za**  **provedbu** | 1.391.270,52 kn |
| **Pokazatelj rezultata**  **(uspješnosti)** | - smanjenje troškova energenata  - ušteda troškova za grijanje  - smanjenje emisije CO2  - povećanje energetske učinkovitosti u objektima Grada Šibenika |
| **Obrazloženje** | Rezultat utrošenih sredstava: Realizacija Projekta Energetske obnove zgrade Dječjeg vrtića „Šibenski tići“ na adresi Šubićevo šetalište 2, Šibenik.  ***Izvor sufinanciranja: Europski fond za regionalni razvoj***  ***Ugovor o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. – KK.04.2.1.04.0394*** (KLASA: 402-07/17-01/5, URBROJ: 2182/01-04-18-38) od 16. listopada 2018. godine, sklopljen je između Grada Šibenika, Ministarstva graditeljstva i prostornoga uređenja te Fonda za zaštitu okoliša i energetsku učinkovitost, a prema kojem su Gradu Šibeniku odobrena sredstva u iznosu od **637.202,92 kn**.  ***Izvor sufinanciranja: Fond za sufinanciranje provedbe EU projekata na regionalnoj i lokalnoj razini***  ***Ugovor o sufinanciranju provedbe EU projekta - Referentni broj ugovora: JPF.2019.-5.53.*** (KLASA: 402-07/19-01/07, URBROJ: 2182/01-04-19-6) Ministarstva regionalnog razvoja i fondova Europske unije, od 30. rujna 2019. godine, a prema kojoj su Gradu Šibeniku odobrena sredstva u iznosu od **445.375,15 kn.**  Sporija realizacija planiranih sredstava odnosi se na isplatu putem ugovora koja se odvija u sljedećoj godini. |
| **Opis programa** | **K103221 Energetska obnova Dječjeg vrtića Građa** |
| **Ciljevi programa** | Provedba mjera energetske učinkovitosti i korištenja obnovljivih izvora energije u svrhu smanjenja potrošnje energije, a time i onečišćenja okoliša. |
| **Planirana sredstva za provedbu** | 847.000,00 kn |
| **Izvršena sredstva za**  **provedbu** | 607.782,11 kn |
| **Pokazatelj rezultata**  **(uspješnosti)** | - smanjenje troškova energenata  - ušteda troškova za grijanje  - smanjenje emisije CO2  - povećanje energetske učinkovitosti u objektima Grada Šibenika |
| **Obrazloženje** | Rezultat utrošenih sredstava: Realizacija Projekta Energetske obnove zgrade Dječjeg vrtića „Građa“ na adresi Kralja Zvonimira 80/a, Šibenik.  ***Izvor sufinanciranja: Europski fond za regionalni razvoj***  ***Ugovor o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. – KK.04.2.1.04.0392***(KLASA: 402-07/17-01/6, URBROJ: 2082/01-04-18-46) od 19. listopada 2018. godine, sklopljen je između Grada Šibenika, Ministarstva graditeljstva i prostornoga uređenja te Fonda za zaštitu okoliša i energetsku učinkovitost, a prema kojem su Gradu Šibeniku odobrena sredstva u iznosu od 319.618,55 kn.  ***Izvor sufinanciranja: Fond za sufinanciranje provedbe EU projekata na regionalnoj i lokalnoj razini***  ***Ugovor o sufinanciranju provedbe EU projekta - Referentni broj ugovora: JPF.2019.-5.101.***(KLASA: 402-07/19-01/06, URBROJ: 2182/01-04-19-6) Ministarstva regionalnog razvoja i fondova Europske unije, od 30. rujna 2019. godine, a prema kojem su Gradu Šibeniku odobrena sredstva u iznosu od 194.109,31 kn.  Sporija realizacija planiranih sredstava odnosi se na isplatu putem ugovora koja se odvija u sljedećoj godini. |
| **Opis programa** | **K103222 Energetska obnova Osnovne škole Petra Krešimir IV.**  **K103224 Energetska obnova Osnovne škole Vrpolje**  **K103227 Energetska obnova Osnovne škole Vidici**  **K103228 Energetska obnova Područne škole Ražine**  **K103229 Energetska obnova Dječjeg vrtića Tintilinić**  **K103230 Energetska obnova Športskog centra Ljubica** |
| **Ciljevi programa** | Izrada projektne dokumentacije za energetsku obnovu objekata Grada Šibenika u svrhu prijave na *Poziv na dostavu projektnih prijedloga Energetska obnova i korištenje obnovljivih izvora energije u zgradama javnog sektora (referentni broj: KK.04.2.1.04.) objavljenom na stranicama Ministarstva graditeljstva i prostornoga uređenja.*  Poziv je privremeno obustavljen te će s ponovo otvoriti u 2020. godini. |
| **Planirana sredstva za provedbu** | 280.000,00 kn |
| **Izvršena sredstva za**  **provedbu** | 210.625,00 kn |
| **Pokazatelj rezultata**  **(uspješnosti)** | Povećanje energetske učinkovitosti u objektima Grada Šibenika |
| **Obrazloženje** | Rezultat utrošenih sredstava: Izrada projekata energetske obnove je preduvjet za prijavu na *Poziv na dostavu projektnih prijedloga Energetska obnova i korištenje obnovljivih izvora energije u zgradama javnog sektora* Grad Šibenik, a koji će se otvoriti u 2020. godini. |
| **NAZIV PROGRAMA** | **1034 OSTALI PROJEKTI** |
| **Regulatorni okvir** | Zakon o prostornom uređenju (“Narodne novine” br. 153/13, 65/17 i 114/18, 39/19 i 98/19) i Zakon o gradnji (“Narodne novine” br. 153/13, 20/17 39/19 i 125/19). |
| **Opis programa** | **K103402 Ostali projekti** |
| **Ciljevi programa** | Izrada projektne dokumentacije sa ciljem zadovoljavanja potreba djece u lokalnoj zajednici. |
| **Planirana sredstva za provedbu** | 72.000,00 kn |
| **Izvršena sredstva za**  **provedbu** | 71.500,00 kn |
| **Pokazatelj rezultata**  **(uspješnosti)** | Sanacija potpornog zida i uređenje okoliša u svrhu stvaranja boljih uvjeta za kvalitetno življenje djece. |
| **Obrazloženje** | Rezultat utrošenih sredstava: Izrada projektne dokumentacije sanacije potpornog zida unutar školskog dvorišta Osnovne škole Jurja Šižgorića te uređenja okoliša Dječjeg vrtića Građa i Dječjeg vrtića Šibenski tići. |
| **Opis programa** | **K103406 Natječajna dokumentacija – EUROPAN 14** |
| **Ciljevi programa** | Provedba međunarodnog natječaja |
| **Planirana sredstva za provedbu** | 33.000,00 kn |
| **Izvršena sredstva za**  **provedbu** | 33.000,00 kn |
| **Pokazatelj rezultata**  **(uspješnosti)** | 23 zaprimljena prijedloga u postupku provedbe natječaja. |
| **Obrazloženje** | Rezultat utrošenih sredstava: Dovršetak provedbe međunarodnog natječaja Europan 14 za lokaciju bivše Tvornice elektroda i ferolegura. |
| **Opis programa** | **K103413 Projektna dokumentacija za uređenje plaže na Jadriji** |
| **Ciljevi programa** | Izrada projektne dokumentacije sa ciljem izvođenja kapitalnih projekata na ciljanim lokacijama kako bi se osigurala viša razina komunalne opremljenosti predmetne lokacije. |
| **Planirana sredstva za provedbu** | 82.000,00 kn |
| **Izvršena sredstva za**  **provedbu** | 81.187,50 kn |
| **Pokazatelj rezultata**  **(uspješnosti)** | Izrada projektne dokumentacije |
| **Obrazloženje** | Rezultat utrošenih sredstava: Izrada idejne, glavne i izvedbene dokumentacije rekonstrukcije, sanacije i dogradnje kupališta Jadrija. |

**RAZDJEL: UPRAVNI ODJEL ZA KOMUNALNE DJELATNOSTI**

**Glava 00501- Komunalne djelatnosti**

Ukupno utrošena sredstva Upravnog odjela za komunalne djelatnosti u 2019. godini iznosila su 35.242.519,68 kn, odnosno 93,50 % u odnosu na plan i to za sljedeće programe:

**PROGRAM 1035 ODRŽAVANJE KOMUNALNE INFRASTRUKTURE** u ukupnom izvršenju u iznosu od 153.423,55 kn, odnosno 61,37 % u odnosu na plan, a koji za cilj ima zadovoljavanje zajedničkih komunalnih potreba građana grada Šibenika te strukturno usklađivanje potreba i izvora financijskih sredstava za odvijanje djelatnosti održavanja javnih površina kroz sljedeće aktivnosti:

* *Čišćenje, zamjena i popravak slivnih rešetki* – ukupno izvršenje 79.999,80 kn, odnosno 100,00% u odnosu na plan te
* *Čišćenje fasada i javnih gradskih površina od grafita –* ukupno izvršenje 73.423,75 kn, odnosno 43,19 % u odnosu na plan*.*

**PROGRAM 1036 ODRŽAVANJE ČISTOĆE JAVNIH POVRŠINA** u ukupnom izvršenju u iznosu od 7.388.454,78 kn, odnosno 99,84 % u odnosu na plan, a koji za cilj ima zadovoljavanje zajedničkih komunalnih potreba građana grada Šibenika te strukturno usklađivanje potreba i izvora financijskih sredstava za odvijanje djelatnosti održavanja čistoće javnih površina kroz sljedeće aktivnosti:

* *Održavanje zelenih površina i čistoće javnih površina* – uslugu obavlja tvrtka Zeleni Grad Šibenik d.o.o. na temelju Ugovora o povjeravanju komunalnih poslova, pri čemu je u sklopu Izmjena Programa održavanja komunalne infrastrukture na području grada Šibenika u 2019. godini za održavanje čistoće javnih površina (odvoz otpada) osigurano 4.200.000,00 kn, a za održavanje javnih zelenih površina 3.200.000,00 kn.

**PROGRAM 1037 ODRŽAVANJE JAVNIH POVRŠINA** u ukupnom izvršenju u iznosu od 1.598.916,34 kn, odnosno 89,08 % u odnosu na plan, a koji za cilj ima zadovoljavanje zajedničkih komunalnih potreba građana grada Šibenika te strukturno usklađivanje potreba i izvora financijskih sredstava za odvijanje djelatnosti održavanja javnih površina kroz sljedeće aktivnosti:

* *Održavanje javnih površina –* ukupno izvršenje u iznosu 1.518.916,42 kn, odnosno 88,57% u odnosu na plan*.* Uslugu obavlja tvrtka Bemix d.o.o., Grebaštica, a na temelju Ugovora o povjeravanju komunalnih poslova za održavanje javnih površina (osim zelenih) na cijelom području grada Šibenika,
* *Održavanje javnih fontana –* uslugu obavlja tvrtka Zeleni Grad Šibenik d.o.o., a na temelju Ugovora o povjeravanju komunalnih poslova za održavanje javnih fontana.

**PROGRAM 1038 ODRŽAVANJE NERAZVRSTANIH CESTA** u ukupnom izvršenju u iznosu od 5.053.946,83 kn, odnosno 107,53 % plana, a koji za cilj ima zadovoljavanje zajedničkih komunalnih potreba građana grada Šibenika te strukturno usklađivanje potreba i izvora financijskih sredstava za odvijanje djelatnosti održavanja nerazvrstanih cesta kroz sljedeće aktivnosti:

*- Održavanje nerazvrstanih cesta -* obavlja tvrtka Ceste d.o.o. Šibenik na temelju Ugovora o povjeravanju komunalnih poslova za održavanje nerazvrstanih cesta na cijelom području grada Šibenika – ukupno izvršenje 4.204.304,95 kn, odnosno 110,64 % plana – odstupanje na podskupini 323 – rashodi za usluge u ukupnom iznosu 404.304,95 kn od godišnjeg plana je izvršeno sukladno čl. 50. stavku 2. Zakona o proračunu, a do visine uplaćenih, a manje planiranih pomoći pa se isti nije preraspodijelio Odlukom o preraspodjeli sredstava između proračunskih stavaka u 2019. godini (KLASA: 400-06/19-01/57, URBROJ: 2182/01-06-19-3),

*- Prometna signalizacija –* ukupno izvršenje u iznosu 430.635,63 kn, odnosno 86,13% u odnosu na plan*.* Komunalne djelatnosti nabave, popravak i postavljanje horizontalne i vertikalne prometne signalizacije na području grada Šibenika obavlja tvrtka Signalizacija d.o.o., Zagreb temeljem Ugovora o povjeravanju komunalnih poslova. Unutar aktivnosti izvršeni su rashodi za godišnji preventivni i mjesečni pregled signaliziranih raskrižja i pješačkih prijelaza, a sukladno sklopljenom Ugovoru s tvrtkom Elektromodul-promet d.o.o. Osijek,

*- Zaštitne ograde i stupići –* ukupno izvršenje 419.006,25 kn, odnosno 104,75% godišnjeg plana. Odstupanje na podskupini 422 – postrojenja i oprema u ukupnom iznosu 19.006,25 kn je izvršeno sukladno čl. 50. stavku 2. Zakona o proračunu, a do visine uplaćenih, a manje planiranih pomoći pa se isti nije preraspodijelio Odlukom o preraspodjeli sredstava između proračunskih stavaka u 2019. godini (KLASA: 400-06/19-01/57, URBROJ: 2182/01-06-19-3).

**PROGRAM 1039 ODRŽAVANJE GROBLJA** u ukupnom izvršenju u iznosu 549.999,96 kn, odnosno 100,00% plana, a koji za cilj ima zadovoljavanje zajedničkih komunalnih potreba građana Šibenika te strukturno usklađivanje potreba i izvora financijskih sredstava za odvijanje djelatnosti održavanja groblja čije poslove obavlja tvrtka Čempresi d.o.o. Šibenik.

**PROGRAM 1040 JAVNA RASVJETA** u ukupnom izvršenju u iznosu 8.818.048,88 kn, odnosno 92,50 % u odnosu na plan, a koji za cilj ima zadovoljavanje zajedničkih komunalnih potreba građana grada Šibenika te strukturno usklađivanje potreba i izvora financijskih sredstava za odvijanje djelatnosti održavanja javne rasvjete, a kroz sljedeće aktivnosti i projekte:

* *Javna rasvjeta* – obuhvaća rashode za uslugu energije za javnu rasvjetu (po sklopljenom ugovoru sa tvrtkom Proenergy d.o.o. Zagreb 18. prosinca 2018. godine na temelju provedenog postupka javne nabave, sklopljen je Okvirni sporazum na dvije godine s tvrtkom HEP-Opskrba d.o.o. Zagreb za opskrbu električnom energijom) i u godišnjem izvršenju bilježi 96,16 % u odnosu na plan. Poslove održavanja javne rasvjete obavlja tvrtka Pectus d.o.o. Perković na temelju Ugovora o povjeravanju komunalnih poslova komunalne djelatnosti održavanja javne rasvjete na području grada Šibenika sukladno Zakonu o komunalnom gospodarstvu s izvršenjem 92,58% u odnosu na godišnji plan, a aktivnost obuhvaća i rashode izvršenja za drugi dio po Ugovoru sklopljenom s tvrtkom Elektromix d.o.o. Šibenik za uslugu energetskog pregleda i energetskog certificiranja javne rasvjete istočnog dijela grada Šibenika te za glavni elektrotehnički projekt javne rasvjete u Ulici kralja Zvonimira.
* *Izgradnja javne rasvjete u gradskim četvrtima i mjesnim odborima –* ukupno izvršenje 708.504,00 kn, odnosno 64,41 % godišnjeg plana.

**PROGRAM 1041 GRADNJA ULICA, CESTA I JAVNIH POVRŠINA** u ukupnom izvršenju u iznosu 7.896.526,11 kn, odnosno 84,17 % u odnosu na godišnji plan, a koji za cilj ima ostvarivanje srednjoročnog programa građenja i opremanja uređaja komunalne infrastrukture, a kroz sljedeće projekte u 2019. godini:

* *Izrada tehničke dokumentacije prometnica i javnih površina –* ukupno izvršenje 227.125,00 kn, odnosno 94,64 % u odnosu na plan,
* *Rekonstrukcija i dogradnja nogostupa na području grada Šibenika -* ukupno izvršenje 3.310.395,41 kn, odnosno 94,58 % u odnosu na plan, a obuhvaća rashode za radove i troškove stručnog nadzora za rekonstrukciju dijela Ulice bana Josipa Jelačića, izgradnju nogostupa u Grebaštici te dio uređenja Ulice kralja Zvonimira (po dinamičkom planu radova, realizacija projekta se očekuje u 2020. godini),
* *Nabava nadstrešnica za autobusna stajališta –* ukupno izvršenje 60.600,00 kn, odnosno 60,60 % u odnosu na plan, a sukladno potrebnim intervencijama,
* *Komunalno opremanje za HRVI –*  izvršenje iznosi 43.750,00 kn, odnosno 87,50% u odnosu na plan,
* *Uređenje Ulice 7. kontinenta –* nema izvršenja jer su u projektu uređenja ulice uključeni HEP-Opskrba d.o.o. Zagreb za opskrbu električnom energijom i Vodovod i odvodnja d.o.o. Šibenik radi rekonstrukcije svojih instalacija, a isti su preduvjet za daljnje uređenje ulice pa se realizacija projekta očekuje i planira Proračunom 2020.-2022. godine,
* *Uređenje dječjih i sportskih igrališta* – izvršenje iznosi 2.376.332,03 kn, odnosno 81,38 % u odnosu na plan, a obuhvaća rashode za nabavu opreme i izvršene radove uređenja dječjih igrališta na području grada Šibenika – Ljubica u Crnici, Rasadnik na Vidicima, Šubićevac, Grebaštica i Mažurice. Rahodi za nabavu opreme – igrala za dječje igralište uz SRC Ljubica u Crnici osigurani su sukladno potpisanom ugovoru o donaciji s INA d.d. Zagreb u iznosu od 154.000,00 kn. Iz državnog proračuna je osigurano 80% sredstava za radove i opremu na igralištu Mažurice, odnosno 400.000,00 kn. Sukladno sklopljenom Ugovoru o donaciji za uređenje i opremanje igrališta za djecu s teškoćama u razvoju na Šubićevcu u ukupnom iznosu od 750.000,00 kn s bivšom Jadranskom bankom d.d. pripojenoj Hrvatskoj poštanskoj banci d.d. u 2019. godini je Gradu isplaćeno 300.000,00 kn, a ostatak u iznosu od 450.000,00 kn se očekuje u 2020. godini. Za uređenje i nabavu sprava i vježbala u sportskom parku/vježbalištu na otoku Zlarinu Gradu je iz Državnog proračun uplaćeno 120.000,00 kn.
* *Realizacija programa zaštite divljači* - izvršenje iznosi 18.000,00 kn, odnosno 100,00 % u odnosu na plan, a obuhvaća rashode za uslugu provedbe Programa zaštite divljači za sezonu 2019./2020.,
* *Uređenje ceste oko crkve sv. Mare* – radi uređenja imovinsko pravnih odnosa nema izvršenja pa se realizacija projekta očekuje i planira Proračunom 2020.-2022. godine,
* *Izgradnja prometnice u Konjevratima* - izvršenje iznosi 615.929,75 kn, odnosno 99,99 % u odnosu na plan, a obuhvaća rashode za radove i stručni nadzor na sanaciji kolnika u zaseoku Koštani. Projekt je sufinanciran od strane Javne ustanove NP „Krka“ u iznosu od 66% procijenjene vrijednosti radova, odnosno 280.860,00 kn, a sukladno sklopljenom Sporazumu o sufinanciranju radova na sanaciji kolnika u zaseoku Koštani (KLASA: 402-01/18-01/231, URBROJ: 2182/01-03/18-01-1),
* *Uređenje Ulice kraljice Jelene* - izvršenje iznosi 51.875,00 kn, odnosno 99,76 % u odnosu na plan, a odnosi se na troškove izrade glavnog projekta. Realizacija projekta se očekuje i planira Proračunom 2020.-2022. godine,
* *Uređenje Trga Medulić* - izvršenje iznosi 872.089,71 kn, odnosno 99,21 % u odnosu na plan, a odnosi se na rashode za radove na uređenju Trga Medulić, stručni nadzor radova te rashode za uslugu koordinatora II zaštite na radu,
* *Uređenje pristupnih i protupožarnih putova oko groblja Kvanj* - izvršenje iznosi 306.554,21 kn, odnosno 91,51 % u odnosu na plan, a obuhvaća rashode za rekonstrukciju ulice do novog dijela groblja Kvanj i glavne staze kroz groblje te uslugu stručnog nadzora izvedenih radova,
* *Izrada dokumentacije za nadvožnjak rotor u Ulici narodnog preporoda u Ražinama* – nema izvršenja jer se realizacija očekuje i planira Proračunom 2020.-2022. godine,
* *Uređenje parkirališta na Vidicima* - izvršenje iznosi 13.875,00 kn, odnosno 99,11 % u odnosu na plan, a odnosi se na troškove idejnog projekta za ishođenje lokacijske dozvole za uređenje parkinga na Vidicima tzv. „Tri trake“. Realizacija projekta se očekuje i planira Proračunom 2020.-2022. godine.

U 2019. godini radovi su izvršavani sukladno Programu gradnje i uređenja komunalne infrastrukture te Programu održavanja komunalne infrastrukture na području grada Šibenika, a obavljani su u dogovoru i prema prioritetima mjesnih odbora i gradskih četvrti.

**PROGRAM 1045 OBVEZATNA PREVENTIVNA DEZINSEKCIJA, DERATIZACIJA, ADULTICIDNO TRETIRANJE KOMARACA TE LOV I ZBRINJAVANJE PASA LUTALICA** izvršen u ukupnom iznosu od 1.083.810,00 kn, odnosno 98,53 % u odnosu na plan, ima za cilj zaštitu pučanstva od zaraznih bolesti te smanjenje broja štetnika i pojavnosti pasa lutalica.

Komunalne poslove dezinsekcije i deratizacije javnih površina temeljem ugovora na području grada Šibenika sukladno Zakonu o komunalnom gospodarstvu obavlja tvrtka As-eko d.o.o. Šibenik.

**PROGRAM 1053 UREĐENJE PLAŽA I OBALA** u ukupnom iznosu od 2.699.393,23 kn, odnosno 90,52 % u odnosu na godišnji plan, ima za cilj osnaživanje turističke djelatnosti, kvalitetnije pripreme pomorskog dobra te povećanje raznovrsnosti turističke ponude kroz sljedeće aktivnosti i projekte u 2019. godini:

* *Uređenje plaža i obala –* ukupno izvršenje 2.416.711,49 kn, odnosno 89,61 % godišnjeg plana, a obuhvaća rashode koji se odnose na aktivnosti održavanja, zaštite, popravaka i opremanja pomorskog dobra u općoj uporabi za financiranje radova na uređenju plaža i obale, a koja se raspoređuju Zaključkom gradonačelnika na područja mjesnih odbora i gradskih četvrti. U sklopu ove aktivnosti Grad Šibenik sklopio je i Ugovor o sufinanciranju s Ministarstvom regionalnog razvoja i fondova Europske unije za sufinanciranje radova i usluga za projekt „Nastavak sanacije mreže nerazvrstanih cesta na otoku Žirju“, kojim se Gradu Šibeniku sufinanciralo 65% ukupno prihvatljivih troškova Projekta, odnosno najviših 300.000,00 kn. Sukladno zamolbi Grada Šibenika Ugovaratelju o povećanju iznosa sufinanciranja gore navedenog projekta, sklopljen je Dodatak broj 1 Ugovora o sufinanciranju, prema kojem se povećao iznos sufinanciranja, tako da ukupni iznos sufinanciranja od strane Ministarstva regionalnog razvoja i fondova Europske unije iznosi 65% odnosno 400.000,00 kn od ukupnih 628.600,01 kn koliko iznosi ukupan trošak projekta. Također su izvršene aktivnosti po sklopljenom Sporazumu sa Šibensko – kninskom županijom kojim su sufinancirali projekt uređenja plaže i obale na otoku Kapriju – šetnica Polokva u iznosu od 100.000,00 kn od ukupnog iznosa troška projekta od 103.705,00 kn te projekt uređenja puta uz plažu u uvali Koromašna na otoku Žirju u iznosu od 100.000,00 kn od ukupnog iznosa troška projekta od 111.950,00 kn.
* *Troškovi rada članova vijeća za koncesijska odobrenja -* izvršenje iznosi 28.326,25 kn, odnosno 94,42 % u odnosu na plan,
* *Uređenje gradske plaže Brodarica* - izvršenje iznosi 254.355,49 kn, odnosno 99,75 % u odnosu na plan, a obuhvaća rashode okončane situacije za II. fazu uređenja plaže Brodarica kao i rashode projektantskog nadzora te koordinatora II zaštite na radu.

**RAZDJEL: UPRAVNI ODJEL ZA GOSPODARSTVO, PODUZETNIŠTVO I RAZVOJ**

**Glava 00601- Gospodarstvo, poduzetništvo i razvoj**

Ukupno utrošena sredstva Upravnog odjela za gospodarstvo, poduzetništvo i razvoj u 2019. godini iznosila su 13.234.974,97 kn, odnosno 86,89% u odnosu na plan i to za sljedeće programe:

|  |  |
| --- | --- |
| **Oznaka** | A105101 |
| **Naziv** | Subvencije za Podi Šibenik |
| **Planirana sredstva** | 1.000.000,00 kn |
| **Ostvarena sredstva** | 923.201,99 kn |
| **Postotak ostvarenja** | 92,32 % |
| **Obrazloženje** | Sredstva Grada Šibenika namijenjena redovnom subvencioniranju djelatnosti Podi-Šibenik d.o.o. |

|  |  |
| --- | --- |
| **Oznaka** | K105102 |
| **Naziv** | Sufinanciranje izgradnje komunalne infrastrukture poduzetničke zone Podi Šibenik |
| **Planirana sredstva** | 150.000,00 kn |
| **Ostvarena sredstva** | 125.150,00 kn |
| **Postotak ostvarenja** | 80,74 % |
| **Obrazloženje** | Sredstva namijenjena redovnom održavanju komunalne infrastrukture Poduzetničkog inkubatora Podi Šibenik. Sredstva koja nisu realizirana prebacit će se u 2020. godinu. |

|  |  |
| --- | --- |
| **Oznaka** | K105413 |
| **Naziv** | Sufinanciranje izgradnje komunalne infrastrukture poduzetničkog inkubatora |
| **Planirana sredstva** | 125.000,00 kn |
| **Ostvarena sredstva** | 122.385,00 kn |
| **Postotak ostvarenja** | 97,91 % |
| **Obrazloženje** | Sredstva namijenjena redovnom održavanju komunalne infrastrukture poduzetničke zone Poduzetničkog inkubatora PIN Šibenik. Sredstva su realizirana sukladno planiranim potrebama. |

|  |  |
| --- | --- |
| **Oznaka** | K105414 |
| **Naziv** | Projekt izgradnje infrastrukture poduzetničke zone Podi |
| **Planirana sredstva** | 76.000,00 kn |
| **Ostvarena sredstva** | 2.125,00 kn |
| **Postotak ostvarenja** | 2,80 % |
| **Obrazloženje** | Projektom izgradnje infrastrukture poduzetničke zone Podi izgradit će se 607 metara prometnice širine 7 metara s elektro i komunikacijskom infrastrukturom, javnom rasvjetom, vodoopskrbom i odvodnjom što će aktivirati novih 230.000 m2 zone i omogućiti otvaranje novih 8 tvrtki. Ujedno će se urediti i gotovo 40.000 m2 zelenih površina na koje će se posaditi autohtone mediteranske biljke poput masline, lavande, ružmarina i lovora, dok će se u svrhu poboljšanja vidljivosti poduzetničke zone, osobito s autoceste A1, izgraditi veliki trostrani reklamni pano mega-dimenzija 12 x 5 m. Do razlike između planiranih i ostvarenih sredstava je došlo iz razloga kasnijeg potpisivanja ugovora o dodjeli bespovratnih sredstava, nego što je bilo očekivano. Također, bilo je potrebno napraviti i izmjene glavnog projekta. Kako je od trenutka prijave projektne ideje do datuma sklapanja ugovora o dodjeli bespovratnih sredstava prošlo više od 20 mjeseci, u poduzetničkoj zoni Podi određene okolnosti su promijenjene. Duž projektom predviđene ceste su planirani i ulazi u pojedine parcele. U međuvremenu dvije parcele su objedinjene i aktivirane te je investitor parcelu ogradio i napravio ulaz na suprotnoj (južnoj) strani, nego je to planirano ovim projektom. Iz toga razloga je potrebno izmijeniti glavni projekt na način da će se navedena dva ulaza ukinuti te će se nogostup protezati duž cijelog sjevernog zida navedenih parcela. Neutrošena sredstva će se iskoristiti u 2020. godini. |

|  |  |
| --- | --- |
| **Oznaka** | A105201 |
| **Naziv** | Šibenski srednjovjekovni sajam |
| **Planirana sredstva** | 250.000,00 kn |
| **Ostvarena sredstva** | 250.000,00 kn |
| **Postotak ostvarenja** | 100,00% |
| **Obrazloženje** | Cilj Šibenskog srednjovjekovnog sajma je oživljavanje stare gradske jezgre kroz prezentiranje tradicijskih obrta, edukativan karakter kroz praćenje povijesnih činjenica te produljenje turističke sezone što u konačnici ima i gospodarski učinak. Za potrebe održavanja Šibenskog srednjovjekovnog sajma u 2019. godini utrošena su sva predviđena sredstva. |

|  |  |
| --- | --- |
| **Oznaka** | A105202 |
| **Naziv** | Sufinanciranje Turističkog informativnog centra |
| **Planirana sredstva** | 300.000,00 kn |
| **Ostvarena sredstva** | 300.000,00 kn |
| **Postotak ostvarenja** | 100,00% |
| **Obrazloženje** | Tijekom 2019. godine u skladu sa stvarnim potrebama su utrošena sva sredstva predviđena za sufinanciranje Turističkog informativnog centra. |

|  |  |
| --- | --- |
| **Oznaka** | T105205 |
| **Naziv** | Potpora lokalnim manifestacijama |
| **Planirana sredstva** | 400.000,00 kn |
| **Ostvarena sredstva** | 330.000,00 kn |
| **Postotak ostvarenja** | 82,50% |
| **Obrazloženje** | Cilj potpore je potpora različitih aktivnosti na području grada Šibenika u svrhu poboljšanja turističke ponude grada Šibenika. Sredstva su utrošena sukladno dinamici i planu aktivnosti. |

|  |  |
| --- | --- |
| **Oznaka** | A105404 |
| **Naziv** | Lokalna akcijska grupa (LAG) za IPARD programe EU |
| **Planirana sredstva** | 30.000,00 kn |
| **Ostvarena sredstva** | 29.236,00 kn |
| **Postotak ostvarenja** | 97,45% |
| **Obrazloženje** | U cilju uplate članarine za LAG za IPARD programe EU, sredstva su utrošena sukladno stvarnim potrebama. |

|  |  |
| --- | --- |
| **Oznaka** | K105431 |
| **Naziv** | Inkubator 2.0 |
| **Planirana sredstva** | 193.000,00 kn |
| **Ostvarena sredstva** | 75.729,98 kn |
| **Postotak ostvarenja** | 39,24% |
| **Obrazloženje** | Aktivnosti urbanog inkubatora dijelom su prebačene u Centar za nove tehnologije i poduzetništvo Trokut te iz toga razloga na ovoj poziciji postoji odstupanje između planiranog i ostvarenog. |
|  |  |
| **Oznaka** | K105411 |
| **Naziv** | Revitalizacija stare gradske jezgre |
| **Planirana sredstva** | 290.000,00 kn |
| **Ostvarena sredstva** | 214.564,00 kn |
| **Postotak ostvarenja** | 73,99 % |
| **Obrazloženje** | Program „Stara gradska jezgra – obnova stolarije" odnosio se na sufinanciranje obnove vanjske stolarije u obiteljskim kućama i stanovima na području stare jezgre grada Šibenika. Prvotno je prema Programu bilo predviđeno 5 objekata za ugradnju energetski učinkovite vanjske stolarije, međutim odobrena je provedba 10 objekata kako bi se maksimalno utrošila sredstva predviđena u Proračunu Grada Šibenika. Ostvarenje je manje od planiranog iz razloga što je jedan prijavitelj odustao od potpisivanja ugovora o sufinanciranju, dok su dva prijavitelja iz osobnih razloga odustala od ugradnje stolarije, te su o tome pravovremeno obavijestila Grad Šibenik. Provedba je završena isplatom sredstava potpisnicima ugovora. |

|  |  |
| --- | --- |
| **Oznaka** | K105412 |
| **Naziv** | Hrvatski centar koralja na Zlarinu |
| **Planirana sredstva** | 647.000,00 kn |
| **Ostvarena sredstva** | 489.599,35 kn |
| **Postotak ostvarenja** | 75,67 % |
| **Obrazloženje** | Projekt uspostave Hrvatskog centra koralja Zlarin obuhvaća obnovu i uređenje kuće Šare i Kažerma. Kuća Kažerma će funkcionirati kao izložbeni prostor s uređenim stalnim postavom koji će sadržavati prikaz ekosustava i zaštićenih vrsta šibenskog arhipelaga, tradiciju koraljarstva Zlarina, knjižnicu koja uključuje znanstvene radove, ali i poeziju Vesne Parun. Cjelokupni stalni postav će uključivati suvremene tehnologije poput proširene stvarnosti, kinetičkih figura, audio vizualnih atrakcija, video-igrica i slično. Kuća Šare će biti preuređena u edukacijsko istraživački centar s amfiteatrom i smještajnim jedinicama za istraživače i znanstvenike. Projektom će se uspostaviti sustav praćenja kretanja posjetitelja, provesti monitoring koraligenske biocenoze, nabaviti električna plovila i vozila za prijevoz posjetitelja, izraditi set jedinstvenih suvenira HCK Zlarin, provesti edukacija za djelatnike centra i partnere o funkcionalnostima centra, razviti edukativni i turistički programi te razviti brand budućeg centra. Do razlike između planiranih i ostvarenih sredstava je došlo iz razloga što je nabava radova Uređenja kuća Šare i Kažerma s pristupnim putom morala biti poništena iz razloga što je zaprimljena ponuda bila znatno iznad planiranih, odnosno osiguranih novčanih sredstava naručitelja za nabavu. Iz toga razloga, planirani radovi na uređenju kuća Šare i Kažerma s pristupnim putom nisu započeli u 2019. godini. Nabava je ponovljena u prosincu. Odstupanje za 27.093,75 kn na podskupini 323 – rashodi za usluge je pokriveno Odlukom Gradonačelnika o preraspodjeli sredstava između proračunskih stavki (KLASA: 400-06/19-01/57, URBROJ: 2182/01-06-19-3). |

|  |  |
| --- | --- |
| **Oznaka** | A105413 |
| **Naziv** | Sufinanciranje međunarodnog festivala dalmatinske hrane |
| **Planirana sredstva** | 100.000,00 kn |
| **Ostvarena sredstva** | 100.000,00 kn |
| **Postotak ostvarenja** | 100,00% |
| **Obrazloženje** | Cilj projekta je prezentacija prirodnih ljepota i gastronomskog nasljeđa. Za provedbu projekta Međunarodni festival dalmatinske hrane tijekom 2019. godine utrošena su sva sredstva predviđena proračunom. |

|  |  |
| --- | --- |
| **Oznaka** | K105417 |
| **Naziv** | Poticanje razvojnih EU projekata |
| **Planirana sredstva** | 680.000,00 kn |
| **Ostvarena sredstva** | 217.174,92 kn |
| **Postotak ostvarenja** | 31,94 % |
| **Obrazloženje** | U sklopu ove proračunske stavke nalaze se troškovi potrebni za pripremu i provedbu projektnih aktivnosti koji se ne mogu uvrstiti u niti jedan projekt koji je u fazi provedbe, te koji su neophodni za rad UO za gospodarstvo, poduzetništvo i razvoj. Stavka je primarno namijenjena troškovima pripreme dokumentacije za nove projekte. Obzirom da u 2019. godini nije bilo očekivanog broja natječaja na koje se mogao prijaviti Grad Šibenik, predviđena sredstva nisu ostvarena u očekivanom postotku. Odstupanje za 563,00 kn na podskupini 329 – ostali nespomenuti rashodi poslovanja je pokriveno Odlukom Gradonačelnika o preraspodjeli sredstava između proračunskih stavki (KLASA: 400-06/19-01/57, URBROJ: 2182/01-06-19-3). |

|  |  |
| --- | --- |
| **Oznaka** | K105405 |
| **Naziv** | Revitalizacija tvrđave sv. Ivan |
| **Planirana sredstva** | 11.645.000,00 kn |
| **Ostvarena sredstva** | 4.473.097,66 kn |
| **Postotak ostvarenja** | 38,41% |
| **Obrazloženje** | Ostvarenje na ovoj poziciji je manje s obzirom da su radovi na tvrđavi počeli u svibnju 2019. godine te se s početkom radova otkrila dodatna arheologija na tvrđavi koja je usporila radove, a time i dinamiku plaćanja. Obzirom na arheologiju, bilo je potrebno, u suradnji s arheološkim nadzorom, Konzervatorskim odjelom u Šibeniku i ostalim relevantnim dionicima krenuti raditi na preprojektiranju tvrđave što je još jedan razlog za usporenje radova, a samim time i promjenu u dinamici plaćanja. Sredstva koja nisu ostvarena u 2019. godini, ostvarit će se tijekom 2020. godine. Također, odstupanja od planiranog dogodila su se i zbog razlike između ugovorenog iznosa i procijenjene vrijednosti tijekom postupka nabave. Došlo je i do izmjena plana nabave koji je odobren od strane PT2 – Središnje agencije za financiranje i ugovaranje programa i projekata Europske unije te su pojedine nabave poput „Treninga kulturnog menadžmenta“ i „Opremanja povijesnog platoa“ prebačene za iduću godinu. |

|  |  |
| --- | --- |
| **Oznaka** | K105407 |
| **Naziv** | Cikloturizam – biciklističke rute |
| **Planirana sredstva** | 35.000,00 kn |
| **Ostvarena sredstva** | 34.550,00 kn |
| **Postotak ostvarenja** | 98,71% |
| **Obrazloženje** | Predviđena sredstva odnose se na održavanje i sanaciju biciklističkih staza i vizualne komunikacije na njima. Realizacija je u skladu s planiranim sredstvima i stvarnim potrebama. |

|  |  |
| --- | --- |
| **Oznaka** | K105410 |
| **Naziv** | Centar za nove tehnologije i poduzetništvo Trokut |
| **Planirana sredstva** | 15.831.000,00 kn |
| **Ostvarena sredstva** | 13.285.241,47 kn |
| **Postotak ostvarenja** | 83,92% |
| **Obrazloženje** | U protekloj godini projekt Trokut ostvario je gotovo većinu planiranih sredstava. Manje izmjene dogodile su se zbog izmjena ugovora s Izvođačima/Isporučiteljima usluga kojima se promijenila dinamika plaćanja. Također dvije nabave unutar projekta – Opremanje interijera Centra za nove tehnologije i poduzetništvo Trokut te Nabava računalne i tehničke opreme, uređaja i informatičkih programa centra Trokut su zbog manjih izmjena u projektu prebačene za 2020. godinu te nisu realizirane, kako je prvotno planirano, u 2019. godini. Obzirom da je planiran završetak projekta u 2020. godini, sredstva koja nismo ostvarili u 2019. godini očekujemo ostvariti u 2020. godini. |

|  |  |
| --- | --- |
| **Oznaka** | T105415 |
| **Naziv** | Urbani centar |
| **Planirana sredstva** | 75.000,00 kn |
| **Ostvarena sredstva** | 67.576,67 kn |
| **Postotak ostvarenja** | 90,10% |
| **Obrazloženje** | U protekloj godini plan i program Urbanog centra ostvaren je bez većih izmjena. Ostvarenje je neznatno manje obzirom da je u pojedinim nabavama ugovoren manji iznos od procijenjene vrijednosti. |

|  |  |
| --- | --- |
| **Oznaka** | K105432 |
| **Naziv** | Razvojna strategija urbanog područja Šibenika |
| **Planirana sredstva** | 245.000,00 kn |
| **Ostvarena sredstva** | 237.500,00 kn |
| **Postotak ostvarenja** | 96,94 % |
| **Obrazloženje** | Projekt izrade Razvojne strategije urbanog područja Šibenik je proveden u cijelosti. Razlika planiranih i ostvarenih sredstava je nastala zbog smanjenja iznosa u postupku nabave. |

|  |  |
| --- | --- |
| **Oznaka** | T105418 |
| **Naziv** | PROJEKT SHARE – INTERREG EUROPE |
| **Planirana sredstva** | 70.000,00 kn |
| **Ostvarena sredstva** | 48.659,77 kn |
| **Postotak ostvarenja** | 69,51 % |
| **Obrazloženje** | Cilj provedbe projekta SHARE je razvijanje međunarodne suradnje među organizacijama iz sedam različitih zemalja članica EU na području zaštite, očuvanja i unapređenja kulturne baštine te poticanja njenog korištenja prema načelima održivosti. Ostvaren je manji iznos s obzirom da je međunarodna konferencija prebačena u 2020. godinu te će se sredstva iskoristiti u 2020. godini. |

|  |  |
| --- | --- |
| **Oznaka** | T105420 |
| **Naziv** | PROJEKT ROSIE |
| **Planirana sredstva** | 214.000,00 kn |
| **Ostvarena sredstva** | 201.433,00 kn |
| **Postotak ostvarenja** | 94,13 % |
| **Obrazloženje** | Projekt ROSIE usmjeren je na jačanje sposobnosti malih i srednjih poduzeća da razviju i primjenjuju RI (responsible innovations) u vlastitom poslovanju. Ostvarenje je manje od planiranog iz razloga što u trenutku predviđanja potrebnog iznosa nije bilo moguće unaprijed obračunati trošak plaća, kao ni točan trošak putovanja na sastanak projektnog tima. |

|  |  |
| --- | --- |
| **Oznaka** | T105422 |
| **Naziv** | PROJEKT STEP UP – INTERREG IT – HR STANDARD + |
| **Planirana sredstva** | 698.000,00 kn |
| **Ostvarena sredstva** | 634.185,12 kn |
| **Postotak ostvarenja** | 90,86 % |
| **Obrazloženje** | STEP UP je projekt koji za cilj ima promicati multimodalnost putnika u prometu, olakšati pristup uslugama koji se nude na tržištu te povećati njihovu kvalitetu kroz kapitalizaciju uspješno završenog projekta INTERMODAL. Ostvarenje je manje od planiranog iz razloga što u trenutku predviđanja potrebnog iznosa nije bilo moguće unaprijed obračunati trošak plaća te iznos zaprimljenih ponuda prilikom provedbe nabava roba i usluga. Projekt STEP-UP završen je 30.9.2019. godine. |

|  |  |
| --- | --- |
| **Oznaka** | T105423 |
| **Naziv** | Projekt revitalizacije Starog Pazara |
| **Planirana sredstva** | 55.000,00 kn |
| **Ostvarena sredstva** | 52.500,00 kn |
| **Postotak ostvarenja** | 95,45% |
| **Obrazloženje** | Cilj projekta je povećati frekvenciju korištenja javnog prostora "Stari Pazar" te oživljavanje javnog prostora stare gradske jezgre. Za potrebe ovog projekta realizacija je u skladu s planiranim sredstvima i stvarnim potrebama. Sredstva su utrošena za izradu prostorno programske studije. |

|  |  |
| --- | --- |
| **Oznaka** | T105424 |
| **Naziv** | Projekt C – Change URBACT |
| **Planirana sredstva** | 228.000,00 kn |
| **Ostvarena sredstva** | 183.012,10 kn |
| **Postotak ostvarenja** | 80,07% |
| **Obrazloženje** | Cilj projekta je poduprijeti razumijevanje i djelovanje na posljedice klimatskih promjena. Na pozicijama proračuna nema značajnih odstupanja, osim razlika u planiranom trošku za plaće projektnog tima te sredstvima planiranima za dodjelu potpora događanjima u umjetničkom i kulturnom sektoru, koja se kroz pilot projekt financiraju u periodu od 1.9.2019.-30.6.2020. Sredstva s ovih pozicija realizirat će se u 2020. godini nakon podnošenja izvještaja o provedenim aktivnostima nagrađenih prijavitelja. |

|  |  |
| --- | --- |
| **Oznaka** | T105427 |
| **Naziv** | Projekt Šibenski prsten plaža |
| **Planirana sredstva** | 245.000,00 kn |
| **Ostvarena sredstva** | 237.999,99 kn |
| **Postotak ostvarenja** | 97,14 % |
| **Obrazloženje** | Grad Šibenik provodi pilot projekt kružnih brodskih linija na relaciji Mandalina – Šibenik – Martinska. Cilj ovog projekta je promicanje multimodalnosti putnika na području grada povezujući različite interesne točke u šibenskom zaljevu, te predstavljanje brodskog prijevoza kao učinkovite i efikasne dopune drugim oblicima prometovanja gradom. Ostvarenje je neznatno manje s obzirom da je u pojedinim nabavama ugovoren manji iznos od procijenjene vrijednosti. |

|  |  |
| --- | --- |
| **Oznaka** | K105429 |
| **Naziv** | Uređenje Dječjeg vrtića Veslo u Zatonu |
| **Planirana sredstva** | 1.350.000,00 kn |
| **Ostvarena sredstva** | 1.339.117,79 kn |
| **Postotak ostvarenja** | 99,19 % |
| **Obrazloženje** | Projektom uređenja Dječjeg vrtića Veslo predviđeno je uređenje dvorišta dječjeg vrtića u Zatonu i to: pristupno stubište i ulazni plato završno obrađeni protukliznom porculanskom keramikom te riješenom odvodnjom kišnice; nova platforma za vertikalni transport osoba s invaliditetom i smanjene pokretljivosti; dvije nove dječje sprave namijenjene igri djece s invaliditetom i smanjene pokretljivosti; tri denivelirana platoa s antitraumatskom podlogom s postavljenim novim spravama za djecu i riješenom odvodnjom kišnice; hortikulturno uređenje zatečenih cvijetnjaka i novih korita za cvijeće. Projekt je u potpunosti proveden. Razlika planiranih i ostvarenih sredstava je nastala zbog smanjenja iznosa u postupku nabave. |

|  |  |
| --- | --- |
| **Oznaka** | K105430 |
| **Naziv** | Uređenje plaže u Raslini |
| **Planirana sredstva** | 700.000,00 kn |
| **Ostvarena sredstva** | 693.513,13 kn |
| **Postotak ostvarenja** | 99,07% |
| **Obrazloženje** | Projekt uređenja plaže u Raslini podijeljen je zbog zahtjevnosti izvedbe i financijskih sredstava u 5 faza. Tijekom 2020. godine dovršena je druga faza uređenja plaže. Realizacija je u skladu s planiranim sredstvima i stvarnim potrebama. |

|  |  |
| --- | --- |
| **Oznaka** | T105431 |
| **Naziv** | Projekt KAIROS |
| **Planirana sredstva** | 54.000,00 kn |
| **Ostvarena sredstva** | 38.331,71 kn |
| **Postotak ostvarenja** | 70,98% |
| **Obrazloženje** | Cilj projekta Kairos je temeljito ispitati prednosti i nedostatke kulturne i prirodne baštine te pronaći održiva sredstva za revitalizaciju ovih područja i obnavljanje zdravog društvenog života na dobrobit cijele zajednice. Tijekom 2019. godine započela je prva faza projekta Kairos. Tijekom prve faze provedbe projekta Kairos utrošeno je manje sredstava od planiranih jer su se stvarni troškovi za aktivnosti usluga vanjskih stručnjaka u manjoj mjeri razlikovale od prethodno planiranih iznosa. Sredstva koja nisu utrošena u ovoj godini prenijet će se u iduću godinu budući da se projekt nastavlja. |

|  |  |
| --- | --- |
| **Oznaka** | K105433 |
| **Naziv** | Prijenosni lift za osobe s invaliditetom za ŠC bazeni Crnica |
| **Planirana sredstva** | 60.000,00 kn |
| **Ostvarena sredstva** | 55.990,00 kn |
| **Postotak ostvarenja** | 93,32 |
| **Obrazloženje** | Razlika između planiranog i ostvarenog nastala je nakon provedenog postupka jednostavne nabave gdje je ugovorena manja cijena od procijenjene vrijednosti. Projekt je uspješno završen. |

|  |  |
| --- | --- |
| **Oznaka** | K105702 |
| **Naziv** | Kampus Palacin |
| **Planirana sredstva** | 1.300.000,00 kn |
| **Ostvarena sredstva** | 0,00 kn |
| **Postotak ostvarenja** | 0,00% |
| **Obrazloženje** | Cilj projekta je povećanje kapaciteta i kvalitete studentskog smještaja s naglaskom na studente u nepovoljnom položaju. Predviđena sredstva odnose se na ugovornu obvezu Grada Šibenika kao partnera na projektu. Realizacija se očekuje u 2020. godini po zahtjevu Veleučilišta u Šibeniku za isplatom sufinanciranih sredstava. |

|  |  |
| --- | --- |
| **Oznaka** | K105704 |
| **Naziv** | Studij energetike |
| **Planirana sredstva** | 2.379.000,00 kn |
| **Ostvarena sredstva** | 2.362.679,17 kn |
| **Postotak ostvarenja** | 99,31% |
| **Obrazloženje** | Sredstva su ostvarena za redovno održavanje nastave izdvojenog studija Fakulteta energetske učinkovitosti i obnovljivih izvora. Odstupanje za 3.725,00 kn na podskupini 324 – naknade troškova osobama izvan radnog odnosa je pokriveno Odlukom Gradonačelnika o preraspodjeli sredstava između proračunskih stavki. |

**RAZDJEL: UPRAVNI ODJEL ZA GOSPODARENJE GRADSKOM IMOVINOM**

**Glava 00701 – Gospodarenje gradskom imovinom**

U sklopu ovog Odjela financirala su se tri programa s ukupnim iznosom izvršenja od 9.904.402,67 kn, što čini 85,32% planiranih sredstava:

**PROGRAM 1033 GEODETSKE PODLOGE**

Ciljevi programa: izrada geodetskih situacijskih nacrta stanja u položajnom i visinskom smislu, izrada parcelacijskih elaborata temeljem predmetne prostorne dokumentacije, izrada geodetskih elaborata evidentiranja, brisanja ili promjena podataka o zgradama ili drugim građevinama, izrada geodetskih projekata za potrebe dobivanja lokacijske ili građevinske dozvole, izrada elaborata nepotpunog izvlaštenja, geodetski radovi za imovinsko-pravne poslove te ostale vrste geodetskih elaborata.

Unutar navedenog programa, financirao se sljedeći projekt:

**K103301 Geodetske podloge – geodetske snimke** – izvršenje za geodetske usluge u iznosu od 104.929,25 kn, što čini 20,99% u odnosu na plan je rezultat nemogućnosti izrade i provedbe elaborata zbog homogenizacije katastarskih planova.

Dio izvršenja se odnosi na rashode za geodetsko evidentiranje prometnica po Dodatku Ugovora sklopljenom s tvrtkom GEO CAD d.o.o. Šibenik iz 2017. godine, a u travnju 2018. godine potpisan je Ugovor s tvrtkom Geodetska mjerenja d.o.o., Šibenik u ukupnom iznosu 220.000,00 kn za redovne geodetske usluge - izrada geodetskih situacijskih nacrta stanja u položajnom i visinskom smislu, izrada parcelacijskih elaborata temeljem predmetne prostorne dokumentacije, izrada geodetskih elaborata evidentiranja, brisanja ili promjena podataka o zgradama ili drugim građevinama, izrada geodetskih projekata za potrebe dobivanja lokacijske ili građevinske dozvole, izrada elaborata nepotpunog izvlaštenja, geodetski radovi za imovinsko-pravne poslove te ostale vrste geodetskih elaborata,

**PROGRAM 1044 TEKUĆE I INVESTICIJSKO ODRŽAVANJE STANOVA I ZAJEDNIČKIH DIJELOVA ZGRADA**

Ciljevi programa: Održavanje i upravljanje gradskim stanovima i zgradama te poboljšanje uvjeta stanovanja.

Unutar navedenog programa, financirala se sljedeća aktivnost:

**A104401 Tekuće i investicijsko održavanje stanova i zajedničkih dijelova zgrada** - izvršenje je u iznosu od 208.202,25 kn, odnosno 90,52% u odnosu na plan, a odnosi se na troškove zajedničke pričuve.

**PROGRAM 1056 GOSPODARENJE GRADSKOM IMOVINOM**

Ciljevi programa: Rješavanje imovinsko-pravnih poslova te racionalno gospodarenje gradskom imovinom.

Unutar navedenog programa, financiralo se 5 projekata:

**K105601 Zemljište** – ukupno izvršenje je 5.513.117,47 kn, odnosno 87,37% u odnosu na plan. Obuhvaća troškove otkupa zemljišta, isplatu naknade za deposedirana zemljišta, naknade štete fizičkim i pravnim osobama po sudskim nagodbama, te zatezne kamate po istima. Za potrebe izgradnje prometnica u Brodarici sukladno lokacijskoj dozvoli izvršena je zamjena nekretnina s investitorom - tvrtkom Mobilia d.o.o. Otkupljeno je zemljište za izgradnju dijela ulice Glavičine na Brodarici te zemljište za nogostup na Biocima. Odstupanje u ukupnom iznosu 41.445,73 kn od godišnjeg plana na podskupini 382 – kapitalne donacije je izvršeno evidentiranjem sukladno članku 55. važećeg Pravilnika o proračunskom računovodstvu te članku 50. stavku 2. Zakona o proračunu, do visine uplaćenih, a manje planiranih donacija pa se isti nije preraspodijelio Odlukom o preraspodjeli sredstava između proračunskih stavaka u 2019. godini (KLASA: 400-06/19-01/57, URBROJ: 2182/01-06-19-3),

**K105602 Ulaganje u gradsku imovinu –** ukupno izvršenje je 1.537.375,88 kn, odnosno 84,24% u odnosu na plan, a odnosi se na troškove tekućeg i investicijskog održavanja imovine te dodatnih ulaganja u gradsku imovinu,

**T105603 Razvoj projekta TEF –** ukupno izvršenje je 1.197.500,00 kn, odnosno 92,12% u odnosu na plan. Izvršenje se odnosi na konzultantske usluge u provedbi EBRD projekta „Šibenik brownfield urban regeneration“ na lokaciji TEF- Batižele po Ugovoru sklopljenim s tvrtkom BDO savjetovanje d.o.o., Zagreb te na pozajmicu TEF-u d.d. na osnovu Zaključka Gradonačelnika Grada Šibenika o odobrenju pozajmice (KLASA: 402-01/18-01/60, URBROJ: 2182/01-07/1-19-2) i Ugovora o zajmu i sporazuma radi osiguranja novčane tražbine prijenosom vlasništva (KLASA:942-01/19-01/60, URBROJ: 2182/01-07-19-3),

**T105606 Kupnja stanova u POS-u –** ukupno izvršenje je 813.175,32 kn, odnosno 88,20% u odnosu na plan, a odnosi se na sufinanciranje otkupa 7 stanova za potrebe stambenog zbrinjavanja stradalnika Domovinskog rata (pravo na stambeno zbrinjavanje je utvrđeno sukladno Zakonu o hrvatskim braniteljima iz Domovinskog rata i članovima njihovih obitelji, „Narodne novine“ br. 121/17) sukladno sklopljenom Sporazumu o međusobnim pravima i obvezama između Grada Šibenika, Ministarstva hrvatskih branitelja i Agencije za pravni promet i posredovanje nekretninama (KLASA: 370-01/15-01/3, URBROJ: 2182/01-07/01-18-9).

Po zaprimljenom zahtjevu APN-a za prijenosom sredstava po potpisanim rješenjima o dodjeli stambenog kredita, Grad je APN-u doznačio ugovoreni iznos od 109.815,90 EUR uplaćen u kunama po srednjem tečaju HNB-a na dan plaćanja, odnosno 813.175,32 kn.

**K105603 Projekt obnove uljare na otoku Kapriju** – ukupno izvršenje projekta je 530.102,50 kn, odnosno 101,75% u odnosu na plan, a sukladno potpisanom Sporazumu s Ministarstvom poljoprivrede za financiranje programa obnove zgrade uljare, nabave postrojenja za preradu maslina te obnove i uređenja zavičajnog muzeja za maslinarstvo i ribarstvo na otoku Kapriju. Gradu Šibeniku su u Državnom proračunu za navedenu namjenu osigurana sredstva u iznosu 500.000,00 kn. Odstupanja za 1.356,25 kn na podskupini 422 – postrojenja i oprema te podskupini 423 – prijevozna sredstva u iznosu 10.125,00 kn su pokrivena Odlukom Gradonačelnika o preraspodjeli sredstava između proračunskih stavki (KLASA: 400-06/19-01/57, URBROJ: 2182/01-06-19-3).

Ukupno izvršenje Proračuna Grada Šibenika za 2019. godinu u iznosu od 256.777.109,61 kn i postotkom od 89,97% planiranih sredstava pokazatelj je nastojanja da se zadani ciljevi i programi ujedno i realiziraju.

Stanje nenaplaćenih potraživanja za prihode Grada Šibenika i svih proračunskih korisnika na dan 31.12.2019. godine iznosi 87.432.839,00 kn, od čega je nedospjelo 23.687.336,00 kn.

Stanje nepodmirenih dospjelih obveza Grada Šibenika i svih proračunskih korisnika na dan 31.12.2019. godine iznosi 43.235.811,00 kn.

Stanje potencijalnih obveza po osnovi sudskih postupaka iznosi 1.861.204,78 kn. Budući da je pregled pojedinačnih sudskih sporova sastavni dio Bilješki uz financijske izvještaje za 2019. godinu, kao takva je predana Financijskoj agenciji i Državnom uredu za reviziju u veljači 2020. godine.